c: text/html

text:
Despues di a train un siman hunto cu Henk Meijer na Korea, diahuebs ultimo, e team di Brazil Taekwondo Stichting a participa n’e Chuncheon Korea Open International Taekwondo Championships 2017.
E team tabatin basta tempo ta prepara na Aruba p’e evento aki y awor por mira nan logro di dos Oro, un Plata y un Brons.
E atletanan cu a participa na Chuncheon Korea Open ta Danon Delamore, Joshua Klabér, Zahyon Klabér y Jourdé Klabér.
Danon Delamore no a yega mas leu cu medaya di Brons. Joshua Klabér den final a mustra mucho respet pa su contrincante for di Uzbekistan y mester a keda satisfecho cu su medaya di Plata. Záhyon Klabér si no a mustra niun respet pa su contrincantenan y a logra yega te final y gana su medaya di Oro dunando bon bataya.
Jourdé Klabér cu niun hende no a spera cu e lo yega te final, tog a logra di yega te final, esaki tabata un sorpresa pa tur hende,
Jourdé Klabér a domina tur su peleanan y a logra gana su medaya di Oro.
Henk Meijer a biaha for di Hulanda pa train y coach e team di Brazil Taekwondo y a spera hopi mas for di e team.
Awor cu e campeonato ta tras di lomba e team ta bay Seoul pa sigui cu training p’asina ta mas fuerte y bon prepara p’e Pan Americano na Costa Rica, pasobra Záhyon Klabér a clasifica caba.
Pabien n’e atletanan di Brazil Taekwondo y danki na Henk Meijer kende semper tey p’e atletanan di Brazil Taekwondo Stichting, Alex Croes di Giannis Nutrition Center y e trainer korps di Brazil Taekwondo Stichting.

robotstxt: allowed

filter: keep


text:
Pa hopi aña caba Coa ta celebra e Olympic Day cu cooperacion di algun partners fiel manera IBiSA, TOTTO y Mc. Donalds. Pa e motibo aki e aña aki Patrick Werleman, director di Olimpismo di COA, tabata tin e grato placer pa reuni cu e Caribbean Manager of Communications, sr. Rafael Romero di Venezuela. Den un reunion ameno sr. Romero den nomber di Mc. Donalds a confirma nan participacion den e Olympic Day Celebration di 2017. E hecho cu e evento aki ta enfoca riba participacion di muchanan y tambe henter e comunidad ta un motibo hopi fuerte pa Mc. Donalds sigui participa na dje. E balornan Olimpico (respet, amistad y excelencia) cu ta para central den evento asina’ki ta exactamente e balornan cu Mc. Donalds tambe ta haya importante.
Tur mucha di scol basico y scol avansa por participa na e Olympic Kids Run cu ta tuma luga na dilanti Marine Verlof Center na Eagle Beach y start lo ta 8am. Registracion ta gratis y tur participante lo ricibi un bunita T-shirt y un certificado Olimpico. E Olympic Day 5k ta tuma luga na Linear Park y ta start 5pm. Inscripcion pa e 5k aki por wordo haci na IBiSA y na oficina di Comite Olimpico Arubano.
E prome 100 participantenan di e 5k tambe lo ricibi un bunita t-shirt. Manera custumber IBiSA lo percura pa tin suficiente guia riba e rutanan y tanbe suficiente refreshments na final pa e participantenan. Den e siman cu ta bin lo tuma luga un conferencia di prensa den cual lo duna tur detayes di e eventonan. Pero si ta desea di haya mas informacion prome cu e conferencia di prensa , por tuma contacto cu IBiSA via telefon 5824987 of COA na telefon 5820031. Por subi e Facebook Page di IBiSA y COA tambe. Por ultimo Comite Olimpico Arubano ta gradici su partners pa e eventonan aki esta IBiSA, TOTTO Aruba y e sponsor principal Mc. Donalds.
Comite Olimpico Arubano organizando 2 evento deportivo
Pa hopi aña caba Coa ta celebra e Olympic Day cu cooperacion di algun partners fiel manera IBiSA, TOTTO y Mc. Donalds. Pa e motibo aki e aña aki Patrick Werleman, director di Olimpismo di COA, tabata tin e grato placer pa reuni cu e Caribbean Manager of Communications, sr. Rafael Romero di Venezuela. Den un reunion ameno sr. Romero den nomber di Mc. Donalds a confirma nan participacion den e Olympic Day Celebration di 2017. E hecho cu e evento aki ta enfoca riba participacion di muchanan y tambe henter e comunidad ta un motibo hopi fuerte pa Mc. Donalds sigui participa na dje. E balornan Olimpico (respet, amistad y excelencia) cu ta para central den evento asina’ki ta exactamente e balornan cu Mc. Donalds tambe ta haya importante.


text:
Argentina
- E artíkulo aki ta skirbí na papiamentu. Lo ta apresiá si por mantené e artíkulo aki na estilo di papiamentu.
Argentina, ofisialmente Repúblika Argentino, ta un pais den Sur Amérika. Argentina ta un repúblika federal i un pais demokrátiko, ku ta konsteti di 23 provensias y un siudad autonomo, Buenos Aires, lo kual ta e kapital i siudat mas. E pais ta kubri gran parti di e Kono Sur, i su teritorio ta limita na nort ku Paraguay i Bolivia, na norteste ku Brasil, na este ku Uruguay i e Oseano Atlántiko, i na oeste ku Chile i na zúit ku e pasaje di Drake.


text: BEIJING.-- Un diplomátiko herárkika norkoreano a deklará ku Pyongyang lo ta dispuesto na negoshá ku gobièrnu di president Donald Trump ‘ si e kondishonnan ta korekto’. Choi Sunhee, e diplomátiko norkoreano enkargá di e relashonnan ku Merka, a papia ku prensa promé di subi avion na Beijing pa Pyongyang. El a bini for di Noruega kaminda el a enkabesá un delagashon ku a reuni ku eks funshonario i akadémikonan merikano. Choi no a bisa kua ta e kondishonnan norkoreano, pero su deklarashonnan ta habri e posibilidat ku e dos paisnan por regresá na mesa pa promé biaha for di 2008, tempu ku e kombersashonnan entre seis pais relashoná ku e programa nuklear di Pyongyang a frakasá. Trump a habri porta pa e negosashon algun siman pasá ora ku e la bisa ku e lo sinti su mes ‘honrá’ di reuni ku e líder norkoreano Kim Jong Un. E tenshonnan a empeorá resientemente ora ku gobièrnu di Trump a deklará ku ‘tur opshon ta riba mesa, pa stop e programa nuklear norkoreano, inkluso un atake militar. Nort Korea, na su turno, a primintí di reakshoná ku un kontraatake nuklear devastador, ripitiendo un menasa ku el a formulá varios biaha den pasado. Ultimamente Nort Korea a arestá dos akadémiko merikano i revelá un supuesto plan, apoyá pa CIA, pa asesiná Kim. Choi no a referí na e merikanonan detené. Na Noruega, Choi a reuni ku eks funshonario i akadémikonan merikano den e asina yamá ‘kombersashon di dos via’. Esakinan ta abarká un seri di asuntunan bilateral nuklear i di seguridat, i ta tuma lugá regularmente, presentando un oportunidat informal pa e partinan interkambiá di opinion i inkietut.


text:
Awe riba Dia Anti Tabako, laga nos realisá kuantu daño tabako i nikotina ta kousa nos prohimó, sernan kerí i nos mes. Tabako ta mata 7 mion hende na mundu tur aña i si nos no hasi algu, e sifra aki lo sigi subi. Tras di e sifranan aki tin hopi sufrimentu, tristesa den kasnan di famia, apsentensmo na trabou i gastunan haltu den e sektor di kuido.
Nos mester subi akseins riba produktonan di tabako, mester bin regla kon ta merkadiá e produktonan aki, prinsipalmente pa loke ta trata nos hóbennan, i mester bin pa lei, atvertensia di e peliger di huma riba empake di produktonan di tabako.
Mi ta orguyoso di a subi akseins riba sigaria komo Sekretario di Estado i a pusha e lei pa prohibí humamentu den lugánan ku un dak komo Parlamentario. E lucha no a kaba. E frontera nobo ta e sigaria elektróniko ku no ta reglamentá i ku keta bai ta venená nos ku nikotina. Pronto lo mi presentá un proposishon pa kon atendé ku e fenómeno di sigaria elektróniko.


text:
Barracudas Synchro Aruba a tene su di 4 aquathon diasabra 11 maart ultimo. E evento a tuma lugar na piscina Olimpico Roly Bislik.
E idea tras di evento ta pa cada atleta busca mas tanto sponsor pa cada buelto cu nan lo landa durante 2 ora largo.
Tambe ta posibel pa haya sponsor pa un suma fiho. E atleta nan a acerca famia, amistad y comerciante p’e sponsorship.
E suma recauda ta pa yuda e atleta p.e. pa biahenan cu lo haci pa participacion na competencianan internacional.
Tur atleta di principante t’esnan mas avansa a landa mas hopi lane cu nan tabata por durante e 2 ora nan.
Mientrestanto e atletanan tabata landa, tabatin hopi publico presente pa apoya nan, y e publico por a disfruta di musica di DJ Derrick Koolman.
E atleta cu a landa mas hopi buelto e aña aki tabata Neftaly Albertsz cu 273 buelto.
E suma cu e atleta aki a recuada lo haci uso di dje proximo luna caba na unda Neftaly hunto cu Abigail de Veer lo bay representa Aruba n’e US Nationals, cu lo tuma lugar na Tucson Arizona.
Por wak mas potret di e actividad aki di Barracudas Synchro Aruba rib’e pagina di Facebook.


text:
Tin 9 caso confirma di e malesa di man pia y boca, pero e...
ORANJESTAD(AAN): Diamars na Departamento di Salud Publico (DSP) a tuma lugar un conferencia di prensa, unda cu Docter Wilmer Salazar a papia tocante e...
Minister Oduber orguyoso di e inversion haci pa optimaliza e servicio na publico y...
Departamento Meteorologico Aruba a haya software sismologico nobo ORANJESTAD(AAN): Diamars atardi na Departamento Meteorologico Aruba (DMA) Minister Otmar Oduber a presenta un software nobo riba...
E software sismologico instala na DMA ta permiti pa detecta temblornan su locacion y...
ORANJESTAD(AAN): Marck Oduber, director di Departamento Meteorologico Aruba (DMA) durante presentacion di e software sismologico nobo a duna di conoce cu desde cu e...
Una vez cu un mucha haya e malesa di boca man y pia, e...
ORANJESTAD(AAN); Durante un conferencia di prensa den cual docter Wilmer Salazar di Departamento di Salud Publico a papia di e ultimo desaroyonan di e...
Ministerio Publico a manda pa prensa e potretnan di e droga haya den auto...
ORANJESTAD(AAN): Despues cu a bin critica di parti di diferente hende den comunidad y specialmente famia di e Colombianonan tira mata dia 20 di...
Mayoria adulto ta imune pa malesa di boca, pia y man
ORANJESTAD(AAN): Actualmente tin 9 caso registra di e malesa di man, pia y boca, cu ta afecta mucha. Docter Wilmer Salazar di Departamento di...
Asociacion nobo, factor pa cambio di berdad
ORANJESTAD (AAN)* E diferente crisis cu ta afectando pueblo(nan) ta indica claramente cu interes di pueblo hopi biaha a ser pone un banda na...
Suegra a yega cas y hinca dama cu cuchio den lomba
ORANJESTAD (AAN): Autoridad a haya sa di un Problema. E prome informe cu a drenta tabata 1’or di marduga na central di polis. Esey...
Mayornan mester worde educa y yuda den nan proceso di aceptacion, ya cu di...
Segun Marta Echeverry, educador special y antropologo ORANJESTAD (AAN): Den e siman aki DIARIO a keda di amplia riba e problemática di Autismo na Aruba. Ora...
Homber Filipino molestiando alumnonan di school
ORANJESTAD (AAN); Comandante di polis seccion Santa Cruz, a dirigi su patruya pa Colegio Pastor Kraanwinkel na Paradera. E presencia di polis a worde solicita...


text:
Selebrashon Dia Mundial di Turismo 2016
...Turismo Pa Nos Tur...
Willemstad – 28 di sèptèmber 2016 – Den un ambiente dushi a selebrá Dia Mundial di Turismo na Ofisina di Turismo di Kòrsou (CTB). E aña aki Dia Mundial di Turismo a hiba di tema ‘Turismo Pa Nos Tur’. Ku esaki un bes mas ta suprayá e importansia di partisipashon di nos komunidat den nos industria di turismo. E selebrashon a konta ku presensia di e organisashonnan ku a forma parti di e kampaña di konsientisashon ku a keda lansá ku e tema ‘Turismo Pa Nos Tur’ i demas partnernan den sektor di turismo.
Komo parti di e kampaña un total di 30 kompania a keda aserká pa saka un potrèt di nan tim hasiendo uso di un frame grandi ku diseño di e kampaña. Durante di e selebrashon kada organisashon a risibí nan potrèt. E anochi a konta tambe ku músika i a rifa diferente premio bou di esnan presente. Resientemente a lansa tambe un billboard i un konvoi bou di e tema ‘Turismo Pa Nos Tur’.
CTB kier felisitá tur ku di un manera òf otro ta kontribuí na e sektor di turismo kual ta un di e pilarnan di nos ekonomia. Pabien Kòrsou!


text:
Sostené Encelia
Donashon for di interes di seguro di bida
Bo ta konsiderando pa duna na Encelia regularmente òf pa un periodo largu? E ora ei por ta kumbiniente pa bo pa hasi un donashon for di interes di bo seguro di bida. Un donashon for di interes di bo seguro di bida ta un donashon pa un periodo mas largu. Si bo ta hasi un donashon pa un periodo di por lo ménos 5 aña, bo por deskontá e suma for di belasting na Hulanda. Dependiente di bo entrada, bo ta haña bek 33 te 52 porshento di e suma di donashon.
Konseho
Informá serka Fundashon Encelia via number di telefon (005999) 747-6889 òf e-mail info@encelia.cw pa mas posibilidatnan.


text:
Bonaire y Corsou ta pidiendo asistencia di Aruba pa bin cu un “Wondpoli” Dr. Horacio E. Oduber Hospital a organisa e “4th Wound Care Symposium”, cu e tema “Rooting for success in Advanced Wound Care”. Durante e simposio aki participantenan a ricibi hopi informacion riba cuido avansa di heridanan. A conta cu
Day: November 1, 2017
Formador a reuni cu Gobernador pa dun’e notificacion – Programa di gobernacion di coalicion MEP-POR-RED a keda cla y firma
Awor lo discuti reparticion di carteranan, pa despues apunta candidatonan pa Minister, pa cuminsa e proceso di screening Formador, Evelyna Wever-Croes, a duna un actualisacion na Gobernador tocante e proceso di formacion. Formador a informa Gobernador, Alfonso Boekhoudt, e noticia cu e programa di gobernacion, di e tres partidonan den coalicion, ta
Segun Erin Croes, ruman di ex-Minister Paul Croes – ‘Nos ta wanta nos curason pa loke nos tin nos dilanti’
Carubbian Festival celebrando San Nicolas tur diahuebs
“State of the Economy” prome trimester di 2017
E luna aki ATIA lo tene un biaha mas su Annual Corporate Event
Aruba Bankers Association a anuncia: Checks pronto lo ta algo di pasado na Aruba
Aruba Bankers Association a anuncia: Checks pronto lo ta algo di pasado na Aruba
Despues di suficiente deliberacion, Aruba Bankers Association (ABA) a yega n’e conclusion cu Aruba ta cla pa haci su transicion na un sistema bancario cu ta mas digital. Dia 1 di november ta inicia un periodo den cual tur banco na Aruba lo bay hunto cu su clientenan den un trayecto pa
Ministerio Publico a dicidi pa No ta persiguí Clyde van Putten penalmente
EUSTATIUS - Ministerio Público (OM) BES a dicidí cu no ta start un investigacion penal relacioná cu declaracionnan di político di Sint Eustatius, Clyde van Putten. Declaracionnan cu el a hací na Còrsou dia 9 di òctober 2017. Fiscal Mayor di OM BES a dicidí esaki y a pone mientrastanto


text:
Durante un entrevista cu vocero policial, sr. Lito Lacle, el a duna di conoce cu e controlnan policial lo sigui, especialmente durante fin di siman.
Segun Lacle, e cifranan cu ta haya for di e controlnan ta bisa cu e parti preventivo pa cu coremento di auto bou di influencia, no ta funciona y ta dor di esey mester bay n’e parti represivo.
Segun Vocero di Polis, e ta remarcabel pa mira cu durante e control di trafico di e fin di siman tras di lomba a detene un cantidad toch halto di hende muher, cual no tabata e custumber den pasado.
“Remarcabel tabata cu tabatin 4 chauffeur femenino cu a wordo deteni pa core bou influencia di alcohol. Normalmente e ser masculino ta esun cu ta wordo deteni mas tanto, pero den e caso aki loke ta biniendo dilanti ta cu e ser femenino tambe ta compitiendo cu e ser masculino.” Tabata palabranan di sr. Lito Lacle.
Mirando e resultadonan cu tin awor, cu no ta mucho alentador, Departamento Policial lo mester bay sinta na mesa y traha un plan pa anda cu e situacion aki.
Aworaki temporada di fin di aña ta den porta, cu ta un temporada conoci di ta rekeri hopi atencion policial riba caya, y pa cu esaki Cuerpo Policial tin di bay sinta y delinea un plan pa cu controlnan di trafico.


text:
Jhon Freddy Montoya kier a comparti un par di letra di mi mas reciente composicion pa temporada di Pasco y Fin di Aña 2016 y comparti cu mi pueblo. Mi ta manda diferente potret di tur e porceso di promocion di e temanan aki, djis pa boso por kies un pa compaña e publicacion.
Mil y mil danki di curason pa tur cos cu bioso a haci pa mi henter aña.
Bon Pasco y un Aña nobo yend i bendicion.
Atentamente,
Freddy Montoya.
‘Tin Un Amigo…! Cantante: Franksjen Vos. “Dunami bo Man…!” Cantantenan: Chenevieve y Chendell Beaumont, Janoh y Janaika Henriquez. Arreglo musical: Maikol Lugo (MikiDrums). Studio di Grabacion IQ MUSIC LAB. Masterisacion: Ivan Quandus.
“Ban Celebra Bida…!” Cantantenan: Banda La Paranda. Janaika Henriquez Gregory Vasquez Sharline Hernandis, Nina Henriquez Charise Arends, Jeandrick Fingal, Betico Roga, Roland Jansen, Christopher Lee. Argeline Henriquez Roderick Henriquez, Shari Lee.
Areglsita: Dimitri Frans.
Compositor letra y melodia: Jhon Freddy Tobón Montoya.
Coristanan: Janaika Henriquez, Adeline Gomes, Darien Quandus, Gregory Vasquez.
Musiconan Invitado special Mark Maduro, (Markkeys) riba Cuarta. Gregory Vasquez riba Tambunan. Ivan Quandus riba Baho. Nicola Grigoriu riba Violin.
Un danki special na tur musico y cantante cu a forma parti di e proceso di e produccion di e cancion promocional aki pa celebra mi 20 aña bibando na Aruba.
Un danki na tur amigo cu a sostenemi y compañami durante di e creacion di e cancion aki, na e forsa Divino cu a inspirami pa mi logra e cancion aki dedica na nos Señor. Na Roland Jansen, Suhaila Alders, Joe Fortin, Doralba Emerenciana y tambe na henter e pueblo di Aruba, mi famia, rumannan y amigonan di berdad cu semper a sostenemi den mi bida artistico, specialmente mi ruman homber chikito Juan Fernando Tobón Montoya na kende mi ta dedica e cancion aki. Y finalmente un danki special na tur medio di prensa radio, locutornan y television, pa e sosten brinda na e promocion di e cancion aki.
Na tur hopi bendicion.


text:
Djadumingu 1 di òktober 2017, alrededor di 04.55 or di mardugá, sentral a dirigí un patruya
na un kas den bario di Sta Rosa pa un kaso di maltrato ku destrukshon.
For di un investigashon preliminar na e sitio e dama víktima a deklará na polis ku e tabata
drumi na kas den kamber huntu ku su pareha i direpente su eks a drenta kamber. E eks a
kuminsá bringa ku su pareha.
E dama víktima a deklara mas alue ku su eks a maltraté tantu ku skòp, moketa i tambe ku
un objeto duru, pa despues e destruí tur glas di outo di e víktima su pareha.
En konekshon ku esaki polis a detené e hòmber sospechoso A.Q.J.P. nasé na Kòrsou di 34
aña di edat.
A presentá e sospechoso dilanti un fiskal ouksiliar ku a ordená su enkarselamentu
pendiente di mas investigashon.


text:
Tata Misericordioso danki pa e dia cu Bo ta regala nos y cu Bo ta permiti nos resa pa nos sernan keri y pone nan den Bo presencia pa Bo yena nan cu Bo bendishon y Bo amor. Awe nos kier pidi Bo pa laga nos mira e mundo atravez di Bo wowonan, actua cu nos curazon y cu nos sentimento uni na esun di Bo p’asina nos por mira e mihor di cada persona. Bini y haci nos capaz semper di profesa cu nos boca y curazon y cu henter nos ser cu nos ta refleho di Bo alegria y compasion. Nos ta invita Bo pa bini den nos bida y keda cu nos pasobra Abo ta mas importante pa cada un di nos. Abo ta duna sabor na nos bida. Nos ta stima Bo y ta confia den Bo. Awe nos por mira cu asta Herodes tin gana di mira Hesus. Pasobra aunke nos por pensa cu nos enemigonan a kere cu nos no tey mas y cu e la vence nos y tumba nos y cu nos no ta lanta mas pero Dios cu nos ta kere den dj’E, ta lanta nos y lo pone nos na un lugar special cu asta nos enemigonan lo puntra ta con nos a yega eynan y e Gloria semper ta pa Dios.( Lc. 9,7-9 ) SeƱor yuda nos pa nos sigui lucha y cu un profundo conviccion cu Dios semper ta cu nos y pa nos no preocupa cu opinion di otronan y pa nos actua manera Dios ta desea di nos. Amen.
Orashon di dia 28 september 2017
Posted in Orashon di Dia


text:
E dia tan spera a yega na unda Dr. Horacio E. Oduber Hospital a traspasa e prome paciente p’e New Bed Tower. E momento aki tabata uno importante y emocionante pa tanto miembro di personal di Hospital como e pacientenan mes.
Sumamente emocionante tabata momento cu a traspasa e prome paciente, sra. Janine Koolman di Hospital su edificio existente p’e New Bed Tower. Sra. Koolman ta bay den historia como e prome paciente cu ta ser ingresa den nos New Bed Tower.
Ayera mainta sra. Ruthmila- Odor- Croes a drenta Hospital como Zorgmanager di Niet Snijdend 3 y awor e por bisa cu e ta Zorgmanager di B3. El a indica cu e preparacion a cuminsa ya hopi luna atras, unda a cuminsa “brainstorm” y pone riba papel con ta bay organisa e traspaso.
Den fin di siman a cuminsa prepara e camanan, y loke no mester lubida ta cu e parti di duna cuido, pues e parti operacional tambe mester a continua.
Esaki a pone cu e mesun hendenan tabata haci nan trabou y despues tabata yuda cu e preparacionnan necesario pa muda den e edificio nobo, pasobra tur cos mester ta safe p’e pacientnan.
Diamars mainta tabatin hopi preparacion p’asina caba cu e ultimo detayenan pa na final nan haya e “green light” pa muda e prome paciente. Si para keto n’e cambionan di mas grandi cu di biaha lo ta visibel p’e paciente na momento di bay di e Hospital existente p’e New Bed Tower t’e “look” mas moderno y refrescante.
Siguramente e kambernan di 1 of 2 persona cu hopi mas iluminacion y hopi mas trankil. Awor pacientenan tin cama electronico na unda nan mes por controla e cama.
Pacientenan cu ta drenta cu rolstoel tin awor un lift automatico cu ta hisa nan y pone nan riba cama. Por imagina cu esaki siguramente lo alivia e lomba di nos enfermeronan.
E prome paciente cu a drenta den e New Bed Tower tabata sra. Janine Koolman. El a ser transporta pa un team di Hospital conhuntamente cu Minister dr. Alex Schwengle. Na monento cu e lift a habri n’e New Bed Tower sra. Koolman a wordo ricibi pa sr. Ezzard Cilié di Hunta Directiva di HOH hunto cu algun miembro di e Comision di Construccion.
El a duna di conoce cu pa su persona tabata un sorpresa ora cu un nurse a bis’e cu nan tur a scoge p’e t’e prome paciente pa drenta den e New Bed Tower.
E tabata contento pa biba e momento aki cu e a comparti cu su yiu.
“Ora cu mi tabata saliendo den rolstoel di e Hospital existente p’e Hospital nobo y a mira e cambio, mi por a sinti cu bo ta den ful un otro mundo”, segun sra. Koolman. El a keda bon ricibi door di tur miembro di personal di departamento B3 y a gradici Minister Schwengle pa a trece den e New Bed Tower.
E cambio aki ta pone cu sigur cu awor tin un Hospital mas espacioso, mas bunita y hopi mas moderno.
Pabien na ful e team cu a traha duro pa haci e traspaso di tur paciente riba e dia aki uno exitoso y mas cu claro safe. Sin boso esfuerso esaki sigur no lo tabata posibel.


text:
Curacao Softball
Tuesday, October 12, 2010
Marlins ta gana Jaws i lo topa Sharks den gran final di liga 50
Softballcuraca.com a mira gran parti di e tremendo partido djasabra na Suvek Ballpark. Un wega bon bringa ku a keda pèrtá di komienso te final.
Marlins 4, Jaws 2
Marlins a dal 6 hit i hasi 2 eror. Hubert Gomez a gana i Renato Anasagasti a bati di 2-1. Ellery Martina tambe a bati di 2-1.
Jaws a konektá 6 hit i hasi 1 eror. Wilfred File a pèrdè i Giovanni Toppenberg a bati di 2-1.
Mayron Clara i Benigno Imperator tambe a bati di 2-1.
Bou di Palu i Cicoza den gran final Liga Un i Tur djabièrnè awor na Stadion Post 6
Den fin di siman Bou di Palu a logra eliminá e ekipo Forsa den e serie entre number 3 i 4.
Despues Bou di Palu ta eliminá Jandoret tambe pa klasifiká pa final.
CICOZA
Djabièrnè anochi Cicoza ta logra gana Jandoret pa despues bolbe dal Jandoret djasabra den e wega di 2’or.
Ku e viktoria aki Cicoza a pasa direktamente pa final.
E wega entre Bou di Palu i Forsa ku no a keda kompletá djabièrnè a sigui djasabra.
Bou di Palu a eliminá Forsa.
Jandoret a gana e promé wega kontra Bou di Palu djasabra anochi pero ta pèrdè dos wega stret djadumingu pa asina keda eliminá for di final di Liga Un i Tur 2010.
Friday, October 8, 2010
One & Only a gana The Fighters 5-3 i klasifiká pa final
No ta konosí ki dia e serie final ta start.
One & Only 5, The Fighters 3
One & Only a konektá 10 hit i hasi 3 eror.
Carlientje Cleopa a gana. Nathaly Lourens a bati di 2-2. Jeritza Jansen a konektá di 1-1.
The Fighters a bati 5 hit i hunga sin eror.
Sevilla Martina tabata e picher pèrdèdó.
Xiomara Francisca a bati di 2-2.
Pronto skèdjel di e gran final lo ta riba merkado.
Thursday, October 7, 2010
Padres ta suta Bombers sin kompashon 25-4 den Liga Amstel
E ekipo di Doei i Donata a suta Bombers 25-4 ku un ofensiva di 20 hit. E ekiponan di kustumber Padres, Skarlo i Bombers ya a klasifiká pa e Round Robbin. 3 ekipo mas ta pendiente pa drenta e Round Robbin kaminda e promé 6 ekiponan lo
enfrentá otro.
Padres 25, Bombers 4
Padres tabatin 20 inkogibel i nan a pifia na 2 okashon.
Donovan Seferina a gana i Remy Janga a bai di 2-2.
Merieldo Trinidad, Yurell de Caster i Anwar Franken a bati 1 homerun.
Bombers a bati 6 hit i nan a hasi 4 eror.
Roderick Sambo tabata
picher pèrdèdó i Jair Quant a bai di 2-2 inkluyendo un homerun den kousa pèrdí.
Skarlo 14, Omel 3
E ekipo Skarlo a bati 13 hit i nan a hasi 2 eror.
Eldred Bakker a bai ku e viktoria. Robert Anastasia i Robertico Ramazan a bati di 2-2. Glendomar Davelaar, Eugene Antonia i Rignald Hooi, tur a konektá 1 homerun.
Omel tabatin 5 hit i nan a hasi 2 eror. Gilbert Henrietta a sufri e derota. Sudangelo Williams i Carlos Thode a bati di 2-1. Carlos Thode a konektá un homerun.
Di 9 edishon di Dutch Caribbean Ladies Softball Tournament na Kòrsou
Kada aña e torneo aki ta tuma lugá na un isla dife-rente i organisá pa un representante di e isla ei.
E aña aki, di 7 pa 10 di òktober lo bai tin e di 9 torneo konsekutivo i a toka turno pa e torneo aki tuma lugá na Kòrsou, organisá pa The Champions.
E timnan ku lo partisipá e aña aki ta di Aruba: Angels Softball Tim, di St. Maarten: Soualiga Sisters i di Kòrsou: The Champions i Treasure New Era.
Tur e weganan lo tuma lugá na Frank Curiel Ballpark.
Durante di torneo aki lo bai tin tambe algun wega di sòftbòl komersial maskulino. Keda pendiente pa e skema di e weganan aki.
PR di Dutch Caribbean Tournament na Kòrsou lo ta e dinámiko Wendley ‘Chape’ Bernardus.
Jandoret Raiders ta dal Cicoza i Bou di Palu ta derotá Forsa
Den e serie di number 3 kontra 4 e ekipo Bou di Palu ta sali viktorioso ganando Forsa fásil ku skor di 20-10.
Un bon públiko tabata presente na Stadion Post 6 pa mira e weganan. Solamente un eror den e dos weganan di play-off. Weganan di dja-dumingu a keda kanselá pa motibu di awaseru i mal estado di tereno. Keda pen-diente pa kontinuashon di play-off Liga Un i Tur.
RESULTADONAN
Jandoret Raiders Botika de Savaan 7, Cicoza Building Depot 2
Jandoret a dal 6 hit i hunga sin eror. Raylison Gijsbertha a gana i Dave Kirindongo a bati di 1-1. Dave Kiridnongo a bati un homerun. Cicoza a konektá 5 hit i hunga sin kometé eror. Edwin Martina a pèrdè i Dave Janga a bati di 1-1.
Johnny Balentina tabatin un bataso di kuater skina pa e úniko dos karedanan di Cicoza.
Tuesday, October 5, 2010
Sifra Liga Amstel te ku 3 di òktober 2010
Skarlo 17-1
Bombers 15-3
Suffisant Soldiers 11-7
Chincho Durson 9-10
Max Power 7-12
The Kings 6-11
University 6-12
Omel 6-12
Gamers 5-12
Latin Caribe 5-13
Curacao Real Team 3-14


text:
Archive | November 2015
You are browsing the site archives by date.
Roën Trinidad – Superando PTSS i alkansando su metanan
Dia 29 di Novèmber, 2015, Eldrion Regina i Roën Trinidad, lo tin un enkuentro gratis na UOC – antes UNA – di 5 pa 8 di anochi, unda e públiko por hasí pregunta i kòmbersá riba diferente tópiko interesante pa yega na un bida yená ku propósito. Resientemente, Roën Trinidat di 31 aña, a relata su eksperensianan impaktante komo èks militar hulandes, kual sigur a resoná den nos komunidat. Su mensahe ta simpel, buska inspirashon den tur kos i lo bo haña bo mishon riba e mundu akí.
Eldrion Regina ta kontinuá ku su mishon pa inspira Kòrsou!
Un hóben ku sigur ta hasiendo furor ku su videonan inspirashonal i charla bon bishitá, ta Eldrion Regina di 29 aña di edat. Su mensahe ta simpel, buska inspirashon den tur kos i lo bo haña bo mishon riba e mundu akí.


text:
Riba dia mundial di Down Syndrome nos kier haci uzo di e oportunidad aki pa reflexiona rib’e derecho di nos hendenan cu Down Syndrome, y si berdaderamente nos ta cumpli cu e derecho cu nan tin, of mester tin. Cu otro palabra si inconscientemente nos lo ta violando nan derecho como
Day: March 20, 2017
Visser Wholesale y Dinah Veeris ta presenta un liña di te y yerbanan organico
Dinah Veeris, kende ta conoci y reconoci como experto y specialista den matanan y yerbanan cu cualidadnan curativo y beneficioso pa salud, a introduci su liña di te organico na Aruba recientemente caminda cu Visser Wholesale ta e distribuidor exclusivo pa Aruba. Pa lansa e productonan, Dinah Veeris tabata invitado di
Meals on Wheels awor ta conta cu sosten di Mediq
Red Machine ta pica dilanti den Playoff Double AA
Brasil Ceres ta derota ATCO Concrete den e prome wega di Playoff – Pool A
Fundacion Gobernacion di Calidad Aruba (FGCA) a publica raport devastador tocante e administracion financiero deficiente di Aruba durante decada a viola ley y a neglisha conseho, advertencia y recomendacion
Durante decada Gobierno di Aruba a neglisha conseho, advertencia y recomendacion di parti di instancia importante manera Conseho Consultativo (RvA), Controlaria General (ARA), Conseho Socio-Economico (SER), Banco Central (CBA), Fondo Monetario Internacional (IMF), Comision Financiero (CF), National Commission on Public Finance (NCPF), Commissie van Lennep (CvL), etc. Desde comienso di Status
A trece Museo Arkeologico den comunidad cu actividadnan pa 18 di maart
E aña aki Museo Arkeologico Nacioal Aruba (MANA) a haci uzo di e oportunidadnan en conexion cu celebracion di Himno y Bandera, pa trece e Museo mas cerca na publico. o. cu un ‘pop-up expo’ y festival Indjan den bario di Brasil, participacion na


text:
“Sin duda e tarea di mas importante di un Universidad ta pa na
momento cu un yiu laga cas y inicia su temporada di estudio, di ta eynan den tur forma posibel pa yuda,
guia y sostene e alumno den su pasonan dificil tuma di ta leu for di cas” asina profesor Harris Pastides,
Presidente di Univeristy of South Carolina, a duna di conoce den su discurso teni na Universidad i Aruba.
Un sala completamente yen a scucha e palabranan di e Presidente cu no ta un hende desconoci pa
Aruba. Mas o menos 35 aña pasa Harris y su casa Patricia a bishita Aruba pa nan Honeymoon y a keda e
tempo ey na Tamarijn Beach Hotel.
“Mi presencia awe ta pa extende e relacion cu ya caba nos tin cu Aruba y pa subraya nos compromiso”
Professor Harris Pastides ta sigui conta mientras cu e ta pasa den e puntonan cu ta haci e Universidad di
South Carolina un “safe haven away from home”. Mas di 275.000 alumno rond di mundo ta muestra di
esaki.
Den presencia di dr. James Moore, Consul General di Merca staciona na Corsou pero cu hurisdiccion
pa henter Caribe Hulandes, y hunto cu e delegacion di University of South Carolina, Dr. Alan Miller,
Professor Robin Pietro, Miss Ann Miller, Professor Harris Pastides, Minister Michelle Hooyboer-Winklaar
a dirigi su mes personalmente na tur esunnan cu tabata presente pa haya mas informacion.
“Mi ta sumamente contento cu asina cerca di e fecha cu nos a caba di firma e acuerdo ya caba e
delegacion ta di bishita pa conoce e isla un poco mas” Minister Michelle Hooyboer–Winklaar ta enfatisa.
“Nos mester ta sumamente orguyoso cu nos ta un di e seis paisnan den henter mundo cu ta participa na
e programa di Universidad di South Carolina cu ta permiti nos studiantenan pa tin e mesun tuition fee
cu esunnan cu ta biba na South Carolina”, Minister Michelle Hooyboer–Winklaar ta sigui splica.
Un oportunidad hopi grandi pa nos studiantenan. E prijs ta 3 bes mas halto pa esunnan cu no ta cualifica
pa studia den e programa aki. Ta hopi importante pa tin puntonan di informacion ya cu mester cuminsa
aplica pa aña escolar y cada caso ta diferente y cada estudio cu scoge den su mesun proceso.
“Sistemanan di enseñansa mester ta dinamico y habri pa adaptacion, reflehando cambionan den nos
sociedad y mundo henter. Cualkier cambio cu wordo haci awe, lo wordo sinti riba un termino largo. Nos
por mira esaki como inversionnan cu mester di tempo pa traha optimal.
“Mi tarea como Minister di Enseñansa ta pa guia e proceso aki, buscando e areanan cu mester di
cambio grandi y chikito, y sigura cu e cambionan wordo implementa, y haci uzo di indicadornan pa midi
efectividad di nos sistema di enseñansa. E acuerdo cu Universidad di South Carolina ta djis un inicio.”,


text:
Riu Palace Aruba a yama bon bini na muchanan, empleadonan y famianan, kendenan a bini hunto pa observa e tradicion Hulandes anual, esta e cumpleanjos di Sinterklaas, riba dia 3 di December, 2016. Hopi hende ta mira e cumpleanjos di Sinterklaas como un tremendo motibo pa bini hunto, intercambia di regalo, y pasa bon hunto.
E homber santo di Spanja a yega na Riu Palace Aruba cu su buki, regalo, y naturalmente, su Zwarte Pietnan. with his logbook, gifts, and of course, his Black Piets. Conoci como un Obispo, un tradicion cu ta data bek na e di tres siglo AD, y considera como un santo denter di e misa, Sinterklaas ta trece regalo pa muchanan for di e di dos siman di e di tres siman diNovember te cu su cumpleanjos. E anja aki no tabata diferente y Sinterklaas a trece regalo y alegria na mas di 250 mucha durante e Celebracion di Sinterklaas na Riu Palace Aruba.
Empleadonan di e hotel, nan yiunan y nietonan a celebra e tradicionnan festivo di fin di anja cu Sinterklaas y su Zwarte Pietnan. E empleadonan di e hotel y adultonan presente tambe a disfruta di un fiesta prepara exitosamente pa tanto e Departamento di Food & Beverage como e Departamento di Human Resources na Riu Palace Aruba.
Pa mas portret, por fabor bishita nos image gallery.
Tocante RIU: E cadena internacional di RIU a wordo funda na Mallorca pa famia Riu na 1953 como un compania chikito di vakantie y awendia ainda ta e propiedad di e famia su di tres generacion. E compania ta specialisa den resortnan di vakantie y mas di 70% di su establecimentonan ta ofrece su servicio aclama di ‘All Inclusive by RIU’. Cu e inauguracion di su prome hotel di ciudad na 2010, RIU ta expandiendo su variedad di producto cu su mesun linja di hotel di ciudad conoci como Riu Plaza. RIU Hotels & Resorts awo tin mas di 100 hotel na 18 pais cu ta yama bon bini na mas di 4 miyon huespet pa anja y ta provee trabou pa un total di 27,268 empleado. RIU actualmente ta evalua como e di 29 miho cadena na mundo, un di esunnan mas popular den Caribe, esun mas grandi na Spanja pa loke ta ganashi y e di tres mas grandi pa loke ta cantidad di camber.


text:
Jehova Ta Guia Su Pueblo Riba e Caminda di Bida
“Esaki ta e caminda, cana den dje.”—ISA. 30:21.
CANTICA: 65, 48
1, 2. (a) Ki spiertamento a scapa bida di hopi hende? (Wak e prome plachi.) (b) Ki guia e pueblo di Dios tin cu por scapa nan bida?
“PARA, WAK, SCUCHA.” Mas cu 100 aña pasa na Merca, tabatin borchinan grandi cu e palabranan ey caminda trein tabata pasa. E borchinan ey a scapa bida di hopi hende. A pone nan pa evita cu un vehiculo ta crusa caminda net ora un trein ta acercando cu gran velocidad. Pues, hende cu a obedece e mensahe riba e borchi ey a scapa nan bida.
2 Jehova ta haci algo mihor cu pone borchi di spiertamento. Ta comosifuera e ta para dilanti di su pueblo pa spierta nan contra peliger y guia nan riba e caminda cu ta hiba na bida eterno. Y mas importante ainda, e ta manera un wardador di carne amoroso cu ta guia y spierta su carnenan pa nan no coy e mal caminda.—Lesa Isaias 30:20, 21.
JEHOVA TIN HOPI TEMPO TA GUIA SU PUEBLO
3. Con bin e famia humano tabata riba un caminda cu ta hiba na morto?
3 A traves di historia, Jehova a duna hende guia y instruccion specifico. Por ehempel, den e Hofi di Eden, Jehova a duna Adam cu Eva instruccion cla cu lo por a yuda e famia humano haya felicidad y biba pa semper. (Gen. 2:15-17) Pero tur dos a rechasa e guia di nan Tata amoroso. En bes di obedece Jehova, Eva a scucha e conseho cu a parce di bin for di un colebra. Y Adam, na su turno, a scucha su casa, un simpel hende mortal. Como resultado, nan a hiba un bida yen di sufrimento y a muri sin speransa. Y pa motibo di nan desobediencia, henter e famia humano tabata riba un caminda cu ta hiba na morto.
4. (a) Dicon Jehova mester a duna instruccion nobo despues di e Diluvio? (b) Kico e cambio di circunstancianan a revela tocante e manera cu Dios ta mira bida?
4 Den tempo di Noe, Dios a duna instruccion cu lo a conserva bida di hende. Despues di e Diluvio, Jehova a prohibi su sirbidornan di come of bebe sanger. Dicon? Pasobra circunstancianan a cambia. Jehova lo a bay permiti hende come carni di bestia. Pesey, el a duna nan instruccion nobo: “Solamente, boso no mag come carni cu su bida, esta, su sanger.” (Gen. 9:1-4) Cu e mandamento ey Dios a mustra bon cla cu bida ta pertenece na dje. Como Creador y Dunador di bida, e tin derecho di traha ley tocante bida. Por ehempel, el a decreta cu hende no tabatin mag di kita bida di otro hende. Bida y sanger ta sagrado pa Dios, y e lo castiga tur hende cu no obedec’e.—Gen. 9:5, 6.
5. Kico nos lo analisa den e articulo aki, y dicon?
5 Den e articulo aki, nos lo analisa algun ehempel cu ta mustra con Dios a sigui duna instruccion a traves di siglonan. Esaki lo fortalece nos determinacion pa sigui e guia di Jehova aworaki y den e mundo nobo.
LEY NOBO PA UN NACION NOBO
6. (a) Dicon e Israelitanan tabatin cu obedece e Ley di Moises? (b) Kico nan mester a haci pa Dios bendiciona nan?
6 Den tempo di Moises, Jehova a duna su pueblo instruccion cla relaciona cu conducta apropia y adoracion na dje. Dicon? Pasobra circunstancianan a bolbe cambia. Pa mas cu dos siglo, e Israelitanan a biba como catibo na Egipto caminda hende tabata venera morto, adora dios falso y tabata practica cosnan cu ta deshonra Dios. Ora Dios a libra su pueblo for di e tirania di Egipto, nan mester a haya instruccion nobo, y nan lo a bira un nacion dirigi pa e Ley di Jehova. Algun buki di referencia ta bisa cu e palabra Hebreo pa “ley” a bin di un palabra cu ta nifica “dirigi, guia, instrui.” E Ley di Moises tabata manera un muraya cu a proteha e pueblo di Dios contra inmoralidad y religion falso di e nacionnan rond di nan. Ora Israel a scucha di Dios, nan a haya su bendicion, pero ora nan a desobedec’e, nan a sufri consecuencia desastroso.—Lesa Deuteronomio 28:1, 2, 15.
7. (a) Splica dicon Jehova a duna su pueblo instruccion nobo. (b) Den ki manera e Ley tabata manera un tutor pa Israel?
7 Pero tabatin un otro motibo pakico e pueblo di Dios mester a haya instruccion nobo. E Ley a señala na un parti importante di Jehova su proposito, esta, yegada di e Mesias, Hesucristo. E Ley a corda e Israelitanan cu nan tabata imperfecto. El a yuda nan compronde tambe cu nan tabatin mester di un rescate, esta, un sacrificio perfecto cu lo a cubri nan picanan. (Gal. 3:19; Heb. 10:1-10) Ademas, e Ley a yuda proteha e liña di descendencia cu a hiba na e Mesias y a yuda e Israelitanan identific’e ora cu lo el a aparece. Si, e Ley tabata manera un “tutor”, of voogd, cu a guia nan na Cristo.—Gal. 3:23, 24.
8. Dicon nos mester sigui guia di e principionan cu tin den e Ley di Moises?
8 Como cristiannan, nos tambe por beneficia di e instruccionnan cu tabatin den e Ley pa e nacion di Israel. Con asina? Mescos cu e spiertamento cu tin riba e borchi, nos por para y wak kico ta e principionan basico di e Ley. Aunke nos no ta cay bou di e Ley mas, nos por uz’e como un guia confiabel den nos bida diario y ora nos ta adora nos Dios santo, Jehova. El a laga skirbi e leynan ey den Bijbel pa nos por siña for di nan, pa su principionan guia nos y pa nos aprecia normanan moral halto. Por ehempel, scucha kico Hesus a bisa: “Boso a tende den pasado: ‘No comete adulterio.’ Pero ami ta bisa boso cu ken cu sigui wak un muher cu pasion, ya caba a comete adulterio cu ne den su curason.” Pues, no solamente nos mester evita di comete adulterio, pero tambe nos mester rechasa tur deseo y pensamento inmoral.—Mat. 5:27, 28.
9. Dicon Jehova mester a duna instruccion nobo?
9 Despues cu e Mesias a bin, circunstancianan a bolbe cambia. Pesey, Jehova a duna instruccion nobo y mas detaye tocante su proposito. Na aña 33, el a rechasa e nacion di Israel y a scoge e congregacion cristian como su pueblo.
INSTRUCCION PA ISRAEL SPIRITUAL
10. (a) Dicon Jehova a duna e congregacion cristian instruccion nobo? (b) Ki diferencia tin entre e Ley di Moises y e ley di Cristo?
10 Den e prome siglo, e sirbidornan di Dios cu a bira parti di e congregacion cristian a haya instruccion mas amplio y tambe nobo tocante con pa adora Jehova y hiba un bida cristian. E sirbidornan di Dios devoto ey tabata parti di un pacto nobo. Dios a duna e Ley di Moises na un nacion, esta, Israel natural. Na contraste, Israel spiritual ta consisti di hende di diferente pais y cultura. Manera nos por mira, “Dios no ta haci distincion di persona, sino cu e ta acepta tur hende di tur nacion cu ta tem’e y cu ta haci loke ta corecto.” (Echo. 10:34, 35) Den e Tera Priminti, Israel natural mester a obedece e Ley di Moises cu a ser skirbi riba tabla di piedra. Israel spiritual mester cumpli cu e “ley di Cristo”, cu ta basa riba principionan skirbi riba nan curason. E “ley di Cristo” ta conta pa tur cristian y ta beneficia nan tur, sin importa unda nan ta biba.—Gal. 6:2.
11. Ki dos mandamento importante Hesus a duna?
11 Israel spiritual a beneficia hopi di e guia cu Jehova a duna mediante su Yiu. Un poco prome cu Hesus a cera e pacto nobo, el a duna dos mandamento importante. E prome tabata relaciona cu e trabou di predica, y e otro tabata relaciona cu nan conducta como siguidor di Hesus y nan trato cu otro. E mandamentonan aki a conta pa tur cristian e tempo aya y ta aplica na tur sirbidor di Dios awe, sea cu nan tin e speransa pa bay cielo of pa biba aki riba Tera.
12. Kico a cambia na e trabou di predica?
12 Laga nos analisa e mandamento cu Hesus a duna su discipelnan pa predica e bon noticia. E manera cu nan lo a predica a cambia, y tambe nan lo mester a predica na mas hende. Siglonan mas prome, hende cu no tabata Hudiu mester a bay Israel pa sirbi Jehova. (1 Rey. 8:41-43) Pero esey tabata prome cu Hesus a duna e mandamento cu nos ta haya na Mateo 28:19 y 20. (Les’e.) Hesus a bisa su discipelnan pa “bay” cerca tur hende. Na Pentecoste di aña 33 tabata bisto cu awor Jehova tabata kier pa su sirbidornan predica e bon noticia na tur parti di mundo. E cambio ey tabata bisto ora cu spirito santo a baha riba 120 miembro di e congregacion cristian, y den un forma milagroso nan por a papia na diferente idioma cu e Hudiu- y proselitonan. (Echo. 2:4-11) Despues, nan a cuminsa predica na e Samaritanonan. Mas despues, na aña 36, nan a cuminsa predica na esnan cu no tabata Hudiu ni circuncida. Bo por bisa cu nan teritorio a expande for di loke tabata manera un “dam” di hende Hudiu pa un “lama” di hende di tur nacion.
13, 14. (a) Kico e “mandamento nobo” ta encera? (b) Kico nos por siña for di e ehempel cu Hesus a pone?
13 Awor, laga nos analisa e di dos mandamento di Hesus. Esey tabata “un mandamento nobo” cu tin di haber cu e manera cu nos mester trata nos rumannan. (Lesa Juan 13:34, 35.) E mandamento aki ta encera mas cu djis stima nos rumannan den nos bida di tur dia. Nos mester ta dispuesto pa hasta muri pa nan. Esaki no tabata un rekisito di e Ley di Moises.—Mat. 22:39; 1 Juan 3:16.
14 Hesus a pone e mihor ehempel den esaki. El a stima su discipelnan asina tanto cu e tabata dispuesto pa sacrifica su bida pa nan. Y e tabata cla pa haci esey. Anto el a spera cu su discipelnan lo tabata dispuesto pa haci mescos; awe esey ta conta pa nos tambe. Kisas nos lo por haya nos ta sufri y podise hasta muri pa nos rumannan den fe.—1 Tes. 2:8.
INSTRUCCION PA NOS TEMPO Y PA FUTURO
15, 16. (a) Con circunstancianan a cambia den nos tempo? (b) Con Dios ta guia nos awe?
15 Hesus a nombra “e esclavo fiel y prudente” pa duna su siguidornan cuminda spiritual na e debido tempo. (Mat. 24:45-47) E cuminda aki ta inclui instruccion nobo pa ora circunstancianan cambia. Kico ta e circunstancianan actual?
16 Awe nos ta bibando den “e ultimo dianan”, y djis dilanti porta tin un tribulacion manera no a yega di sosode nunca. (2 Tim. 3:1; Mar. 13:19) Ademas, Satanas y su demoñonan a ser saca for di cielo y benta riba Tera, y nan ta causa hopi ay, of problema, pa humanidad. (Rev. 12:9, 12) Tambe nos a haya e mandamento pa haci un trabou historico y nunca bisto, esta, pa predica na hende di tur idioma rond mundo.
17, 18. Kico nos tin cu haci ora nos haya instruccion nobo?
17 Ta importante pa nos uza e hermentnan pa predica cu e organisacion di Jehova ta provee. Abo sa uza nan? Na reunion, bo ta presta atencion na e instruccionnan cu nos ta haya tocante con pa uza e hermentnan aki na un manera eficaz? Bo ta mira e instruccionnan aki como guia di Dios?
18 Pues, manera nos por a mira, pa Jehova sigui bendiciona nos, nos tin cu presta bon atencion na e instruccionnan cu nos ta haya via e congregacion cristian. Si for di awor nos ta dispuesto pa obedece instruccion, lo ta mas facil pa nos sigui instruccionnan durante e “tribulacion grandi”, cu lo elimina e sistema malbado di Satanas completamente. (Mat. 24:21) Despues di esey, nos lo mester haya instruccion nobo pa biba riba un Tera liber di cualkier influencia satanico.
19, 20. Ki bukinan Dios lo habri, y kico lo ta e resultado?
19 Jehova a duna e nacion di Israel e Ley di Moises pasobra nan tabatin mester di instruccion nobo. Mas despues, e congregacion cristian tambe tabatin mester di instruccion nobo, y nan a haya esey den e “ley di Cristo.” Di igual manera, Bijbel ta bisa cu Dios lo habri bukinan pa duna nos instruccion nobo den e mundo nobo. (Lesa Revelacion 20:12.) E bukinan aki muy probablemente lo contene rekisitonan specifico cu Dios lo duna humanidad e tempo ey. Ora nos analisa nan, nos tur, incluso esnan cu resucita, lo por haya sa kico ta Jehova su boluntad pa nos. E bukinan aki sigur lo duna nos mas comprondemento di Jehova su manera di pensa. Hende cu lo biba den Paradijs aki riba Tera lo haya mas y mas comprondemento di e Palabra inspira di Dios y di loke e bukinan nobo ta revela. Esaki lo yuda nan trata nan prohimo cu amor, respet y dignidad. (Isa. 26:9) Imagina bo cuanto cos nos lo bay siña y yuda otro hende siña bou di e guia di nos Rey, Hesucristo.
20 Tur hende cu di buena gana ta acepta loke tin “para skirbi den e bukinan” aki lo haya bida eterno. Dios lo skirbi nomber di tur esnan cu keda fiel durante e prueba final permanentemente den “e buki di bida.” Nos tambe por ricibi e privilegio ey. Si nos PARA pa analisa e Palabra di Dios, WAK pa compronde su nificacion y SCUCHA pa obedece e guia di Dios, nos por sobrevivi e tribulacion grandi, y nos lo tin henter eternidad pa siña tocante Jehova, nos Dios sabi y amoroso.—Ecl. 3:11; Rom. 11:33.


text:
E ultimo simannan aki tin hopi atencion pa e tema di muchanan stranhero indocumenta.
Nan ta muchanan cu a nace of a ser treci na Aruba pa nan mayor(nan), cu ta bay scol aki na Aruba y a integra den nos sociedad, pero di cual nan mayor(nan) no a percura pa regla (cada aña) nan estadia legal. No conforme locual e ley di admision y e maneho pa admision di reunificacion familiar ta stipula.
Hopi biaha ta ora cu e muchanan aki ta cabando scol secundario of cu nan ta pensa den sigui un estudio avansa den exterior, cu nan ta realisa cu nan no ta mas den posesion di un permiso vigente. Y esaki ta trece cu ne situacionnan fastioso.
E tema aki tin basta tempo ta andando den nos sociedad y e tin atencion di Gobierno. Ministerio di Integracion bou di guia di Minister Benny Sevinger conhuntamente cu DIMAS y demas partnernan den e cadena di stranheria, ta trahando hunto pa por yega na un maneho apropia pa e grupo specifico aki.
Mester remarca cu den pasado ya caba diferente maneho a wordo implementa cu a brinda mayornan cu tin yiunan cu nan status no tabata regla e oportunidad pa coregi esey.
For di nos cifranan di e tempo ey por ripara cu no a haci uzo optimalmente di e oportunidadnan ey.
Gobierno ta subraya cu e ta responsabilidad di cada mayor pa semper percura pa e status legal di nan yiunan menor ta na ordo cada aña desde nan ingreso of nacimento na Aruba pa no crea buraco den nan estadia legal na Aruba.
DIMAS, Departamento di Integracion, Maneho y Admision di Stranhero ta operacional desde 1 di juli 2006 y ta situa na Paardenbaaistraat 11 (ex edificio di Ontvanger), na Oranjestad. DIMAS ta encarga primordialmente pa procesa peticionnan pa un permiso di estadia y residencia temporario of definitivo na Aruba (sea cu ta pa traha of no).
Tambe DIMAS ta procesa peticionnan pa un extension di e estadia turistico, peticionnan pa declaracion di constancia cu no ta rekeri di permiso of constancia cu tin admision segun ley y peticionnan pa carta di re entrada.
E orario di oficina di DIMAS ta di dialuna pa diabierna di 7:30am – 12:00pm y 1:00pm – 4:30pm. DIMAS su call center 5221500 ta alcansabel durante orario di oficina.
Tambe por dirigi un email pa DIMAS (24/7) na dimas@aruba.gov.aw.
Pa keda na altura di (cambionan den) procedura, proceso, maneho, download formulario y lista di rekisitonan y tambe pa traha bo cita online pa e diferente servicio y producto, bishita regularmente nos website: www.dimasaruba.com. Na caminda pa DIMAS 2.0!


text:
The Master Circle ta un organisacion International di Chiropractic cu ta dedica na
engrandece Chiropractornan rond di mundo na nivel profesional y personal.
Recientemente The Master Circle a bin Aruba pa un retreat cu un grupo di 40 doctor.
Durante un cena hopi ameno di e Doctornan, Minister di Educacion, Michelle
Hooyboer-Winklaar a haci presencia den representacion di nos gobierno di Aruba.
E grupo di Chiropractornan a keda hopi impresiona y contento cu e atencion duna di
parti di minister Michelle Hooyboer-Winklaar. Mayoria di e dokternan e keda asina
hopi impresiona cu nos atencion y servicio cu nan a bisa cu nan lo bolbe back Aruba
cu nan famia y amistadnan.
Durante e estadia na Aruba e grupo a haya chance pa descansa, diberti, baha stress
y ta leu for di friu cu ta atacando nan na Estados Unidos. Durante 3 dia di retreat e
associacion di Chiropractors a duna diferente charla, lesnan y tambe a tuma tempo pa
conoce Aruba y disfruta di su naturaleza, tranquilidad y buniteza..
Dr. Sandy Roga a wordo eligi dor di e organisacion di The Master Circle como
International Chiropractor of the Year na September 2014, scogi for di dokternan den
e ramo di Chiropractor full rond mundo. Esaki ta un logro personal hopi grandi, pero
tambe pa Aruba, specialmente si nos compara nos mes cu otro paisnan.
Dr. Sandy Roga tin 11 Aña trahando na Aruba mehorando e salud di nos pais.


text: Ta Huur/ For Rent Apartment Den Oranjestad,(Playa). Di 1 Kamber, Sala y cushina cu banjo den kamber. E NO ta muebla. E tin airco, frigidaire, stove y un cashi cu lachi den kamber pa pone panja y tambe cable. E apartment ta situa den cura di cas parti patras y entrada independiente. Parkeer ta pafo dilanti di cas. Tin camara full rond di cas. NO ta acepta mascota. Maximo 1 of te cu 2 adulto. Prijs ta 800 florin pa luna + 500 florin deposito. Servicio di awa y coriente tin su meter apart. Persona responsabel y serio, por yama mi of app whatsapp.


text:
Mayan diabierna anochi, 31 di maart 2017, despues di sorteo di Lotto pa Deporte, pa 9.10 di anochi Tele-Aruba canal 13 y 23 lo presenta e documentario/película ‘Poetry is an Island’ , Derek Walcott.
Un documentario unico di e poeta y dramaturgo Caribeño y Premio Nobel di Literatura 1992, Derek Walcott, titula Poetry is an Island, produci pa Ida Does y Rebecca Roos.
Astrid Britten, Directora Biblioteca Nacional Aruba, Mirto Laclé, gestor cultural y Tele-Aruba ta gradici Ida Does y Rebecca Roos pa nan contribucion cu ta haci posibel e transmision di e documentario/película Poetry is an Island.
E Comision di Premio Nobel di Literatura ta describi e obra literario di Derek Walcott como un obra poetico di gran balor, sostene pa un vision historico, e resultado di un compromiso multicultural.
E documentario ta presenta aspectonan intimo di bida di Derek Walcott y ta situa na su isla natal Sint Lucia.
Ora Derek Walcott ta na paisnan lehano su antoho ta pa regresa su isla.
Kico ta inspira e gran poeta aki? Kendenan t’e personanan cu nan bida a keda converti den poesia pa medio di e obranan di Derek Walcott? Y con nan ta experiencia e dote di idioma di nan amigo, nan mentor y nan tata?
E documentario ta explora e obra literario di Derek Walcott, e paisahe y e personanan cu ta inspira Derek Walcott. Tambe e documentario ta mustra e sitionan esencial di e trabou y bida di Derek Walcott.
Algun di su amigonan sercano di infancia ta versa nan opinion encuanto Derek Walcott.
Riba e potret: Derek Walcott ta firma e obra Omeros pa Olga Orman, autor Arubano, na mei 2008, Amsterdam, Hulanda.


text:
Representantenan di Biblioteca Nacional Aruba a ricibi un invitacion pa participa na un workshop regional organisa pa IFLA, e federacion internacional di asociacionnan di bibliotecanan, dia 16 pa 18 di februari na Montego Bay, Jamaica. E workshop ta un parti di IFLA su "International Advocacy Programme". Esaki ta un iniciativa mundial
Day: February 17, 2017
“Confiansa den bo mes” tabata e topico di SETAR Business Event 2017
Durante e Business Event 2017, Director di SETAR, Roland Croes, a repasa e prestacion di e compania SETAR, durante 2016 den presencia di invitadonan. E retonan pa 2017 ta continua cu constante desaroyonan nobo na unda mas y mas compania di telecom ta keda perhudica dor di e producto y companianan gigante,
Evelyn Wever-Croes: Acusacionnan serio di Minister Dowers no por keda asina
Manera AWEMainta a publica ayera caba, lider di MEP, Evelyn Wever-Croes a pidi un audiencia urgente cu Gobernador sr. Alfonso Boekhoudt relaciona cu e acusacionnan serio haci di parti di Minister di Husticia Arthur Dowers. Na su salida el’a duna e siguiente declaracion. “Nos a scucha declaracionnan hopi incriminatorio di parti
Homber deteni pa menasa dama cu morto
Diamars awor manifestacion pa stop abuso di mucha
E fundacion di sra. Lisette Gomes, cu ta sali na interes di muchanan abusa sexualmente a dicidi pa organisa diamars awor, un otro manifestacion pa 2.30 di atardi dilanti di Ministerio Publico. Lisette Gomes lo hiba e mensahe cu e castigonan cu Ministerio Publico ta demanda, ta demasiado abao. Nos kier mira
Prome bishita oficial di Gobernador Boekhoudt na Aeropuerto di Aruba
Di acuerdo cu Glenbert Croes (MEP): MEP lo baha prijs di gasolin awa y coriente pa henter nos digno pueblo
Ayera tabata un diabierna hopi tristo y scur: Morto sorpresivo di Enty Giel y di Norman Browne tin Aruba den shock
Bon trabao di Polis: Dos anti-social menos riba caya
Vocero interino di Polis, sra. Liliana Rasmijn a informa cu ayera 4’or di madruga Atraco Team a bay over na detene dos sospechoso relaciona cu a caso nan di atraconan cu a tuma lugar pariba di brug for di dia 31 di december 2016 y te den comienso di aña. Ta


text: Diasabra atardi alarma a keda bati cu na Camacuri lo tin un persona na candela riba un man lift pega cu un borchi di propaganda. A resulta cu ta coriente di voltahe halto a dal contra di e mashin y esaki a cuminsa pega e homber na candela riba e mashin y a keda electrocuta. E homber no tabata reacciona mas, brandweer no por a haci mucho debi cu ainda tabatin coriente riba e mashin ya cu tabatin waya di coriente riba esaki. Elmar a presenta pa corta coriente di bisindario. Cu ayudo di Elmar personal di ambulance a bay ariba pa wak e persona kima y asina notifica dokter pa presenta y constata morto.


text:
CancerígenoCancerígeno tiene 11 letras
Definición de cancerígeno aquí
Resultados de búsqueda:
Resultados de imágenes:
Youtube: cancerígeno
Nube de palabras :
- cancerígeno xancerígeno vancerígeno fancerígeno dancerígeno czncerígeno csncerígeno cwncerígeno cqncerígeno cabcerígeno camcerígeno cajcerígeno cahcerígeno canxerígeno canverígeno canferígeno canderígeno cancwrígeno cancsrígeno cancdrígeno cancrrígeno canc4rígeno canc3rígeno canceeígeno cancedígeno cancefígeno cancetígeno cance5ígeno cance4ígeno cancerífeno canceríveno canceríbeno canceríheno canceríyeno canceríteno cancerígwno cancerígsno cancerígdno cancerígrno canceríg4no canceríg3no cancerígebo cancerígemo cancerígejo cancerígeho cancerígeni cancerígenk cancerígenl cancerígenp cancerígen0 cancerígen9


text:
Avianca no kier bisa directamente kico a socede. Pero por a nota cu awor e avionnan di Avianca ta hasta trata di evita di pasa y cruza espacio aereo Venezolano.
E conflicto cu Venezuela, a pone cu Diahuebs caba Avianca a stop tur vuelo pa y for di Venezuela.
Y esey no ta tur! Hasta aworaki Avianca ta simplemente trata na evita cu nan avionnan ta drenta espacio aereo Venezolano.
Diahuebs atardi mes, e avion Airbus A320-200 di Avianca pa e vuelo 8384 di Bogota pa Aruba, a dura como 2 ora.
Normal e vuelo aki ta dura 1 ora y 25 minuut.
Sinembargo manera por mira riba e mapa aki, e Flightplan a pone cu e avion no a tuma e ruta di Bogota pa Maracaibo y despues yega Aruba.
Na altura di Cucuta e avion a bira direccion Noord-Noordwest pa asina subi lama Caribe via di Santa Marta.
Aki el a sigui bula te Noordwest di Aruba, y bira pa un linea straight pa Aeropuerto di Aruba.
Pa e motibo di e retrazo aki, e vuelo cu a sali pa Bogota despues a lanta te banda di 7:14 pm. Atrobe e avion a tuma casi mesun ruta, bayendo full pabao riba lama Caribe, y drenta bek via di Santa Marta.
Tog e vuelo di ayeranochi a pasa brevemente riba teritorio Venezolano, pasobra despues di Valledupar e avion a tuma rumbo di man robez, y a bula pa como 15 pa 20 minuut riba teritorio Venezolano, e.o. Parque Nacional Cienagas de Juan Manuel, y drenta bek Colombia na altura di Campo Dos (panort di Cucuta).
No ta Avianca so ta evitando di pasa riba teritorio Venezolano desde ayera. Varios aeolinea incluyendo Delta ta buscando ruta alternativo pa evita di pasa riba Venezuela.
Diahuebs anochi DIARIO a nota cu otro aerolinenan si ta sigui sobrebula Venezuela normal, e.o. American Airlines, Air France, KLM, Aerolineas Argentinas.
Riba e grafico por mira con e avion di Avianca for di Bogota, a desvia asina hopi pa por a yega Aruba. Esey a dura como 30 minuut extra.


text:
Jair Bogaerts, Arturo Charles y Robert Geerman recientemente a haci un bishita na Minister di Salud, Cuido di nos Grandinan y Deporte dr. Alex Schwengle na su oficina unda a presenta nan plan pa crea un proyecto multifuncional pa deporte.
Minister dr. Alex Schwengle semper ta interesa den iniciativanan nobo cu por trece desaroyo y eleva e nivel di bida na Aruba, como tambe ta motiva pa mas cuidadano participa na deporte recreativo, y a keda contento cu e presentacion di e ideanan aki.
E nomber Bogaerts sigur ta di biaha pone nos comunidad pensa riba e deporte di baseball y Jair, kende ta ruman di Xander, ta un gran basebalista tambe, pero den e caso aki e bishitantenan a bin presenta Minister un proyecto cu ta hopi mas amplio cu unicamente baseball.
E centro multifuncional, segun esnan cu a presenta e plan, ta pa acomoda diferente deporte individual y di ekipo cu ta popular na Aruba, incluyendo atletiek, futbol, volleyball, baseball y basketball.
E mandatario a keda hopi satisfecho cu e presentacion; programa y proyectonan di figuranan deportivo local semper ta bon-bini serca dje.
Minister Schwengle a gradici nan pa nan bsihita y ta keda pendiente p’e desaroyonan pa cu e proyecto nobo y inovativo aki, cu su realisacion sigur lo beneficia no solamente nos muchanan y hubentud, pero e comunidad di deportista y amantenan di deporte di tur edad.


text:
Programa Vacacional di Lesamento
Biblioteca Nacional ta organisa su Programa Vacacional di Lesamento pa asina promove buki y lesamento, manera tur aña. E aña aki a scohe pa e participantenan mes scohe un buki y conta locual el a lesa.
Esaki lo tuma lugar tur diahuebs den luna di juli, cuminsando dia 10 di Juli te cu dia 24 di Juli,
na Verteltoren na Biblioteca Playa. Na Biblioteca San Nicolas di dia 9 di juli te cu 23 di juli.
E ta pa muchanan di 8 – 12 aña di edad. E orario lo ta di 3 pa 4 or di atardi.
Clausura ta na Playa diahuebs 31 di juli y na San Nicolas diaranson 30 juli, unda ta bay tin un progama special pa e muchanan cu a participa durante e 3 simannan.
E muchanan mester bin biblioteca prome cu diabierna dia 4 di Juli pa nan por fia tres buki pa e programa. Nan mester ta miembro di Biblioteca Nacional Aruba. Si nan no ta miembro ainda por registra como miembro, e mayor ta trece un ID valido y kaarchi di AZV di e mucha.
Pa mas informacion por tuma contacto cu:
Luci Rubiano y Olivia Figaroa na Playa, tel. 582-1580
na San Nicolas cu Catarina Maduro, tel. 584-5277


text:
WILLEMSTAD - E intencion ta pa diaranson awor prome minister di Aruba Mike Eman y su colega di Corsou Hensley Koeiman topa otro. No ta conoci si esaki lo bira un encuentro formal of djies toca tema di un forma mas informal. Koeiman a confirma esaki na NoticiaCla.com dialuna ultimo. Ela splica cu dialuna ela papia cu Eman durante su bishita cortico na Corsou relaciona cu entiero di bankero Lio Capriles. Eman a yam'e na e ocasion aki, y a bisa cu e ta bolbe diaranson pa bolbe otro entiero, y e ora nan lo topa otro pa toca temanan comun. "Nos ta paisnan cu ta hopi cerca otro, antes den Antias, y nos mester mantene un bon relacion y nos mester soru pa hunto nos haci cos cu ta cumbini tanto Aruba, Bonaire y resto di ABC eilanden pa hunto nos progresa" Koeiman a sigui bisa.
SITUACION CORSOU
Pa loke ta e situacion politico na Corsou, Koeiman a sigura cu awor tin un tiki trankilidad y stabilidad. "Nos ta spera cu nos por sigui bay dilanti awor cu e otro parlamentarionan tambe a huramenta. Pues e team ta completo". E prome mandatario di Corsou a mustra cu despues di un periodo di eleccion cu a yega cu tin un gobierno, tin cu bay cumpli. "Nos tin cu bay ehecuta loke cu nos a priminti e pueblo. Ta masha masha importante pa dje forma ey bo restablece confiansa bek, pasobra pueblo mester confiansa den politiconan". Koeiman a bisa e portal aki cu nan kier ta e diferencia, y demonstra realmente cu loke cu nan a palabra, nan ta bay pa nan haci.
ORANJESTAD /WILLEMSTAD - A haña un resto mortal mas di e grupo di indocumenta cu nan lancha a faya cu nan riba laman. Asina vocero di warda costa Roderick Gouverneur a confirma. Awor e cantidad di morto ta 5. Helicopter ta buscando atrobe. Awor cu 48 ora a pasa tin chens cu mas curpa lo drif bin ariba.
WILLEMSTAD – E ex minister di Corsou George Jamaloodin no ta wordo extradita. Vocero di ministerio publico di Corsou y St Maarten ta desmenti e informacion cu a keda publica riba front page di e corant Extra e siman aki. E noticia no ta cuadra cu berdad, segun Serphos a sigura e portal aki. Ora cu a puntra ki dia si, Serphos a bisa, “Nada ainda”. E matutino di Corsou a publica diahuebs riba su front page cu Jamaloodin definitivamente lo keda extradita for di pais bisiña Venezuela. Esaki despues cu aña pasa autoridad Venezolano a bay di acuerdo cu e extradicion. Tramite a cuminsa pa e extradicion, pero no tin fecha ainda. Unda Extra a saca e informacion aki, no ta conoci. Jamaloodin ta wordo sospecha di un cantidad di cos pa cual e tin cu bin responsabiliza su mes na Corsou. Ora cu a pidie voluntariamente entrega su mes, e no a reacciona, pa cual a pidi un orden di aresto pe. Autoridad Venezolano a cumpli cu esey y tine deteni na e pais bisiña, pendiente su extradicion.
WILLEMSTAD - Findishi di Ministerio Publico (OM) Corsou di un avion CanadAir cu 11 asiento (registracion N545SD) a sera awe 30 di december 2017. A bende e avion finalmente pa 700.000 dollar Mericano.
WILLEMSTAD – E posibel union of fusion entre InselAir International y Avianca no ta sigui mas. Asina minister di economia di Corsou Steven Martina a informa diahuebs durante un conferencia di prensa, segun e vespertino di Corsou Antiliaans Dagblad. E compania madre Synergy ta bula afo y pues asina termina un negociacion di 9 luna despues cu a firma un ‘letter of intent’, cu awor ta keda solamente na ‘intento’. Complicacion huridico pa tuma e compania ta un di e motibo principal segun presidente di e comision negociado Etienne Ys. Segun leynan local, un compania di afo no por tuma accionnan mayoritario di un aerolinea over. E por crea problema cu paisnan internacional relaciona cu acuerdonan bilateral. E paisnan ta haci deal cu aerolineanan a base di nan caracter nacional, pero no por haci esey si e doño di e compania ta uno di afo. Gobierno di Corsou a informa cu awor nan ta bay busca otro alternativa pa toch logra rescata e aerolinea local. Inicialmente a bisa cu e unico forma cu por a salba InselAir International, ta cu e union of toma di Avianca. Awor esey ta cambia y ta mustra cu lo sigui busca mas alternativa. Foto cortesia Antiliaans Dagblad.
WILLEMSTAD – E homber J.L.F.P. (Curaçao, 1990) a keda sentencia awe pa a cende un auto na candela intencionalmente. E castigo impone ta 15 luna di castigo di prison, di cual 5 ta condicional, y 3 aña periodo di prueba. Huez a tene cuenta cu ta trata di un persona cu ta un ‘first offender’. E caso tabata ora cu e persona aki a cende auto di e vocero di ministerio publico Norman Serphos na candela na mei di e aña aki.
ARLINGTON, Va., December 18, 2017 – PAE (Pacific Architects and Engineers Incorporated) a haya un contracto di 79 miyon dollar pa provee sosten pa e base conoci como FOL (Forward Operating Locations na Aruba y Corsou. Entre e loke e compania tin cu provee, nan mester prove operacion di supervision aereo pa bringa droga, planea mision y ehecucion, personal permanente asigna, ekipo y facilidad, ekipo y facilidad. E periodo valido pa e oferta ta un aña di base y un opcion pa 4 aña mas. Fuente PAE. Foto cortesia 12th US Airforce.


text:
Kralendijk – Den e último aña, bintinuebe kompania i persona individual na Boneiru i na otro parti di mundu a duna Sea Turtle Conservation Bonaire (STCB) un man pa salba un total grandi di 3987 yu di turtuga dor di adoptá trintiocho nèshi di turtuga di laman.
Presentashon Grátis: ‘Boneiru su Turtuganan di Laman’
Kralendijk – Sea Turtle Conservation Bonaire (STCB) ta organisá dos biaha pa luna un presentashon grátis tokante Boneiru su turtuganan di laman ku ta kore peliger di ekstinshon.
Adaptashon Di Preis Di Kombustibel Entrante 1 Di Desèmber 2017
Kralendijk - En konekshon ku kambionan di preis di petroli riba merkado mundial Gobièrnu di Boneiru ta adaptá preisnan di produktonan di kombustibel.
Cft ta pidi gobièrnu pa hiba Bon Gobernashon
Kralendijk - MPB a tuma nota di un karta ku Kolegio di Supervishon Finansiero (Cft) a manda pa gezaghèber di Boneiru, ayera 6 di desèmber 2017.
Nos ta spera ku Boneiru ta bira bo di dos kas!
Kralendijk – Gezaghèber Edison Rijna a kuminsá su spich ekspresando ku ta ku sintimentunan miksto e ta tuma despedida di un bon kolega i amigu. Sr. Rijna: ‘Desde 2014 den mi ròl komo gezaghèber mi tabatin e oportunidat pa, huntu ku sr. Isabella, por vigilá i kuida Boneiru.
Dispensashon general di e prohibishon pa tira vuwerk
Kralendijk - Gezaghèber di Entidat Públiko Boneiru ta partisipá ku relashoná ku kambio di aña for di 31 di desèmber 2017 te ku 1 di yanüari 2018 e ta konsedé dispensashon general di e prohibishon pa tira vürwèrk manera stipulá den artíkulo 31 insiso b di e Ordenansa General di Polis (Algemene Politie Keur) di Boneiru.
Tèst di HIV ta algu nòrmal.
Kralendijk - Mas i mas hende na Boneiru ta laga nan dòkter di kas tèst nan riba HIV. Hasi tèst di HIV a bira kasi mes nòrmal ku tèstmentu pa diabétis i preshon haltu.
Dia Mundial Di Aids 1 Di Desèmber 2017: Laga Nos Para
Kralendijk - Djabièrné 1 di desèmber ta Dia Mundial di Aids. Mundialmente riba 1 di desèmber tur aña ta pone atenshon na e malesa aki.
Gobièrnu mester stòp di violá prinsipionan di bon gobernashon!
Kralendijk - Den un karta ekstenso i klarito e lider di frakshon di MPB den Konseho Insular Joselito Statia ta splika Sekretario di Estado Raymond Knops ku Kolegio Ehekutivo di Boneiru den e presupuesto di 2018
ECHO ta buska yudansa ku plantamentu di palu
Kralendijk – Djasabra mainta 2 di desèmber un biaha mas Echo ta organisá un evento di planta palu. E plan ta pa planta mas o menos 700 palu di diferente sorto endémiko.
Mester kumpli ku reglanan di bon gobernashon!
Kralendijk – Elvis Tjin Asjoe, lider polítiko di MPB, ta asombrá di tuma nota di e echo ku miembronan di Kolegio Ehekutivo nombrá polítikamente ta oponé kontra nos gezaghèber komo representante di e úniko akshonista den kaso di Bonaire International Airport (BIA).


text:
Diadomingo anochi un patruya pasando na Shiribana a topa cu un accidente cu 2 hende herida. Esaki a tuma lugar net dilanti Shiribana Bar & Restaurant.
Mesora a pidi presencia di ambulance y tambe di mas Polis pa sera e caminda ya cu tin 2 victima herida benta banda di caminda.
E patruya a compronde cu e 2 victimanan aki a bay cruza sin pone atencion pa un auto cu tabata acercando y e vehiculo aki a dal ambos victima.
Na yegada di e ambulancenan nan a atende e victimanan y a transporta nan pa hospital.


text:
Booshi Wever, candidato #1 Lista Combina PPA/UPP:
SWISS-MODEL TA UN MODELO INHUMANO OF UN NECESIDAD?
Na aña 1986 Aruba a logra su Status Aparte. E fecha memorabel aki a wordo anticipa pa ciere di Lago, loke a resulta den un exodo di personanan cu no tabata tin confiansa den nos economia. Aruba tabata conta e tempo ey cu alrededor di 70 mil habitante. Pero mescos cu un Phoenix, Aruba a realisa lo imposibel y genera un crecemento economico impresionante cu un aumento grandi di cupo di trabou primeramente door di expansion di turismo, sigui door di binida di Coastal. Nos poblacion a conoce un expansion enorme y awendia nos tin legalmente documenta riba nos Isla alredor di 110 mil habitante.
Ta un bon custumber di e Arubiano pa habri su brazanan y yama bonbini na nos rumannan di pafo di Aruba cu a bin cu e intencion di gana nan pan honradamente. Y esey a sosode tambe. Segun informacion cu nos por a acumula di entre otro CBS nos a bin comprende cu despues di 1986 Aruba a conoce un inmigracion importante. E censo cu a wordo hasi na 2010 a indica cu casi mitar di personanan cu tabata economicamente activo riba nos Isla (44.3%) no a nace na Aruba y cu mas di mitar di nan (51.1%) no tabata tin un paspoort hulandes.
Igualmente varios publicacion di expertonan riba tereno di turismo y economia a mustra e hecho cu nos por tabata tin un crecemento economico substancial e ultimo 25 aña, pero cu esey no a nifica cu e prosperidad (welvaart) di nos pueblo a crece. Esaki tin su motibo y motibo principal ta cu casi 70% di nos poblacion cu ta traha ta gana sueldo minimo. Esaki tin como consecuencia cu hopi famia ta haya nan mes ta traha dos trabou pa por sobrevivi, loke obviamente tin su repercusion tambe pa e pobresa alarmante y criminalidad cu a aumenta drasticamente.
E pregunta cardinal cu nos tur tin di contesta ta si ta esaki ta e Aruba cu nos kier? Of nos kier un Aruba na unda e prosperidad ta bon reparti, na unda tin reglanan, na unda no tin corupcion?
Aruba tabata conoci pa su hendenan amabel y servicial. Aruba semper a conoce inmigracion. Cuanto famia na Aruba no tin un familiar cu a bin di afo. E Arubiano nobo den pasado a sa di no solamente gana su pan aki, pero tambe a haci su maximo esfuerso pa integra y nos por constata cu awe e gran mayoria ta grita cu bos halto ARUBIANO mi ta. Y ta asina e mester keda.
Ora tin abundancia, manera den e periodo despues di Status Aparte, e desaroyo pa integracion ta mas facil. Nos tur por sobrevivi y hiba un bida digno. E problema ta surgi sinembargo ora escases bati na nos porta y esey a sosode despues di e recesion mundial na 2008 na unda tambe Valero a dicidi pa cera su portanan. Nos unico pilar a keda turismo y e gobierno di Mike Eman a cuminsa manipula e mentenan di nos hendenen cu un tactica basa riba populismo. E demoño tabata BBO y e Swiss model cu tabata discrimina contra esnan cu kier a inmigra y drenta nos Isla.
E historia devastador di e maneho financiero/economico di e gobiernonan populista dirigi pa Mike Eman ta conoci. Nos tin un debe nacional astronomico y nos Isla ta sobrepobla. Un pregunta cu nos mester haci nos mes awendia ta, si nos pais por sigui laga e porta habri pa mas inmigrante drenta? Kico ta haci cu e mas di 2000 mil hendenan cu a paga pa haya un “ontheffing”? Dicon e partidonan populista ta keda keto riba esaki? Dicon e Swiss-model awor ta algo inhumano? Kiermeen loke mi ex-colega Rudy Croes a introduci na juni 2002, ta inhumano?
Mi ta convenci cu gran mayoria di nos poblacion lo kier biba den e Aruba di un par di aña atras na unda tabata tin ordo, na unda corupcion tabata wordo sanciona, na unda reglanan tabata wordo respeta, na unda tur hende tabata por a cana trankil. E pregunta ta, esaki ta e caso ainda?? Si den caso e contesta no ta positivo, anto ta necesario pa introduci reglanan estricto di Bon Gobernacion.
Nos baranca ta midi 184 km cuadra, nos tin mas di 90 mil auto riba nos careteranan y nos tin mas cu 110.000 habitante. Tin mas espacio pa crecemento di habitante riba nos Isla? E suelo Arubiano tin mas capacidad di carga, tanto pa areanan di construccion y nos naturaleza? Si nos laga e porta hancho habri, nos lo sigui ofrece e prosperidad cu nos a conoce un paar di aña pasa? Con lo para cu nos yiunan cu ta studiando den exterior, lo tin un trabou pa nan tur?
Ta pesey e eleccion aki no ta djis un otro eleccion, pero e ta un eleccion pa FUTURO di Aruba. Ta na nos pa dicidi ki sorto di pais nos kier. Un pais na unda partidonan ta hiba un politica populista, unda nan lo sigui dividi y segrega y hunga cu sentimentonan di e pueblo? Nos no por sigui crece sin mas. Nos mester percura pa tur crecemento bay na un manera responsabel y sostenibel, na unda lo tin suficiente cas pa nos biba, na unda tin scolnan pa nos tur, unda tin trabou ora nos yuinan caba cu nan scol. Y mescos tambe e espacio pa por paga esakinan.
UPP kier papia tocante con nos kier mira e futuro di ARUBA na unda tin un gobierno cu ta goberna nos PATRIA conforme reglanan estricto di Good Governance y na unda e modelo Suiso lo percura cu tin un crecemento responsabel y sostenibel di nos poblacion pa garantisa cu Aruba keda e Perla di Caribe y e Happy Island. E pais cu nos tur a conoce desde cu nos a nace of desde cu nos a bin biba. Pa logra esaki nos mester vence e populismo cu a haci tanto daño na paisnan cerca di nos y cu ta haciendo daño na nos pais tambe.
Ta p’esey e combinacion di PPA/UPP no kier ta populista, pero nos kier ta progresista y patriotico, ofreciendo ideanan pa crea un sociedad na unda norma y balornan ta e fundeshi di nos crecemento. Na unda e rikesa ta wordo reparti honestamente. Y na unda nos lo caba cu e division den nos sociedad di NOS Y NAN, por medio di un proceso di integracion, creando un sociedad di NOS! Aruba ta NOS TUR!
Cumpliendo cu e promesa aki nos ta convenci di lo por hiba Aruba pa e siguiente nivel cu lo percura pa un Miho Mañan pa un y tur.
PA GARANTIZA UN BIDA DIGNO NA ARUBA PA UN Y TUR, SWISS-MODEL TA UN MUST!
Lider di Partido UPP
Booshi Wever


text:
Fraccion di AVP no por keda sin cada biaha expresa e berguensa cu nan ta sinti, y pueblo di Aruba tambe, ora cu tende expresionnan cu ta wordo haci door di e Prome Minister di Aruba sra. Evelyne Wever Croes.
Den e conferencia di prensa di diamars mainta, Arthur Dowers, a papia di expresionnan sin sentido cu e mandatario a haci na prensa Hulandes, unda cu e ta sinti cu el a cay den su mesun trampa; un trampa cu el a traha ora cu e tabata den oposicion y awo como mandatario e no sa con pa sali di esaki. “Aruba tin un Gobierno cu ta pone nos tur cara na berguensa dia tras di dia,” Dowers a bisa.
Pa e Parlamentario, un cos ta cu ora como politico bo kier gaña pueblo, papiando cu periodistanan cu no ta haci preguntanan skerpi, y otro ta ora cu bo ta papia como Gobernante y cu periodistanan Hulandes cu haci preguntanan inteligente y skerpi. Ora cu e ta papia cu hendenan local, e daño ta keda limita na su persona mes, pasobra e pueblo ta mira con e ta gaña pero otro cos ta ora cu e bay gaña como un Gobernante den entrevista cu prensa Hulandes.
El a papia specificamente di e declaracion cu e Prome Minister di Aruba a duna na prensa Hulandes cu lo tin 12 mil Venezolano ilegal kedando na Aruba. Y cu ta bay ricibi algun ilegal (refugiado) pero te cierto cantidad y cu e resto por wordo manda pa Boneiro, manera comosifuera e ta dicidi pa Reino Hulandes unda nan mester wordo manda. “Mi ta kere cu ni den tempo neo-colonial nos a conoce un situacion cu esaki ta posibel. Awor nos pais cu semper a lucha pa respeta autonomia di cada pais, ta bisa cu ta bay trece Venezolanonan Aruba y despues manda nan Boneiro.”
Di otro banda Dowers ta bisa cu e asunto di Venezuela semper ta un punto cu semper tabata riba agenda, tanto na Aruba, den Reino como internacionalmente. Den tur e consultanan regular na nivel Ministerial y departamental, e asunto di Venezuela tabata wordo discuti. Loke cu e no ta compronde, despues cu e tema aki a bin ta wordo trata pa hopi tempo, e Prome Minister ta bisa di a reuni cu diferente instancia pero no a papia cu e ambtenaarnan halto cu tabata envolvi den pasado den reunionnan. E ta un berguensa nacional y e ta bira internacional despues di declara na prensa Hulandes cosnan no berdad encuanto ilegalnan. Dowers a splica cu tempo cu Evelyne Wever Croes tabata den oposicion, “nan tabatin un draaiboek di gañamento. Cada bes cu un cifra sali, nan ta aumenta esaki dramaticamente pa spanta e pueblo y tabata haci esaki cu atraco, cu robonan y cu e hendenan di Venezuela.”
Como parti di e draaiboek e tempo ey, nan a menciona cu ta bay kita un veld pa pone e refugiadonan riba dje. El a bisa cu e tempo aya MEP a saca e informacion aki y a mal use, gañando. Den oposicion semper nan a papia di un cifra di 12 pa 15 mil ilegal.
Awor den combersacion cu prensa Hulandes, el a cay den su mesun trampa, ora cu nan a bini cu preguntanan relaciona cu e cantidad di ilegalnan cu e tabata menciona den pasado.


text:
Chu Halabi ta conoci den e mundo di deporte y diabierna anochi durante e evento di Premio Excelencia den Deporte 2016, e comision a honra su persona pa tur su añanan cu el a sa di dedica su tempo den deporte.
Chu Halabi a ricibi un plakaat e anochi aki hunto cu 9 otro baluarte, kendenan tambe a percura pa deporte di Aruba bay dilanti, sea cu nan a dirigi esaki of practica deporte.
“Pa mi e ta un honor hopi grandi, mi ta un hende emocional. Eigenlijk mi no ta gusta e cosnan aki mes, e ta un satisfaccion, pasobra bo a haci sacrificio, bo a laga bo famianan atras na cas, bo ta train, despues di caba di hunga bo ta dirigi.
Un cos cu mi ta sinti cu mester haci mas. Mester tin pa reconoce, pasobra tin mas hende cu a haci mas, eigenlijk e tabata ta un shock pa mi ora cu nan a bisa mi cu mi tin di bini.
Den mi curason mi ta hopi gradicido. Mi no ta haci nada pa mi no haya nada bek, pero mi ta spera cu por ta un mucha bay na su mayornan y puntra ken e meneer ey tabata ta, anto por t’e mayor splik’e ken mi ta y kico mi a haci esey por inspir’e loke mi a haci y e por haci’e hopi mas mihor.”
Chu Halabi ta conoci den e mundo di deporte di baseball unda cu el a yega di firma 52 hoben basebolista. Aunke cu el a firma muchanan pa hunga baseball y no yega asina leu, e ta mas contento pa tur e muchanan cu a pasa bou di su man cu a bira dokter, Polis, abogado, cu a bira un bon tata na su cas.
“Ora ami tabata hunga, mi tabata hunga cabes loco, pero semper mi a purba respeta wega, respeta loke ta rond di mi. Pero ora mi a bira dirigente, mi meta tanto na scol como ora mi tabata train mucha, prome lugar tabata cu mi ta traha un bon ciudadano, un bon Arubiano.
Esey tabata prome.
Mi kier pa bo bira un bon hende, y asina na caminda nos haya un bon big leaguer ta meegenomen. Pero mi ta siña bo norma y balornan pa bo funciona adecuadamente cu respet den bo comunidad.”
E orguyo pa Chu Halabi ta pa mira e mucha cu tabata train baseball bira un Arubiano ehemplar. E baluarte ta remarca cu e mester ta orguyoso di e mucha, pero e mester bira un Arubiano ehemplar, un hende trahador, un hende dedica, un bon tata di famia, un bon yiu.
Esey ta loke hopi biaha e ta boga pe.
“Hopi biaha mi a bisa si bo no ta un bon hende, bo no tin un bon caracter, bo por bira un bon atleta pero bo no ta dura hopi.”
Un conseho cu Chu Halabi a duna n’e atletanan ta cu si bo kier bira un atleta, e no ta facil.
“Tur mucha tin soño, dus soña. Bo mester soña cu bo mester algo. Mi a splica Randolph cu bo no ta hungando, pero sigui soña cu un dia bo ta yega big league.
Mi tata no kier a firma pa mi, pero ora mi a papia cu mi mester yega, mi a yega tambe, pero no como hungador sino coach. Ami a yega mi meta.
Pero un mucha mester por soña un mucha mester pone meta dilanti. Wak ora bo pone bo metanan kico ta importante pa bo yega, kico bo mester pa bo yega bo meta.”
E prome cos cu mester pa yega na un meta ta disciplina. Respeta bo mes, tende di mayornan, cuida bo curpa, alimenta bo mes bon.
Studia, scucha na scol, pasobra den tur deporte ta rekeri cierto inteligencia. “Por ta bo no tin un inteligencia den wiskunde, pero bo inteligencia cu bo a desaroya na scol dor di bo habilidadnan creativo den handenarbeid, den muziek of den gymnastiek por yuda bo resolve problemanan”.
Pa Chu Halabi, e hende of mucha mester ta un hende dedica, zorg pa tin su meta y purba na logra nan n’e maneranan mas sano cu ta posibel y respeta tur regla.
Conseho p’esnan cu kier bira dirigente mester sa cu e ta hopi sacrificio. Si no tabata pa Mama Iris, pa su yiunan cu a permiti Chu Halabi bay afo pa 6 aña y bin bek dos biaha pa haci deporte. E ta bira un cos duro. Ora bo ta bay bira un coach, bo mester sa e ta bay costa sacrificio.
Pero asina mes e ta un sacrificio cu e ta bay causa bo, e ta bay causa otro hende tambe. Zorg pa semper bay tin sikiera ta 5 minuut, 5 minuut di calidad pa bo famia. Anto wak pa bo bira e persona di mas mihor.
“Bo no ta bira un coach si bo no studia. Bo no por bira un coach si bo no a dicidi di busca informacion pa bira mas mihor.
E cos di mas importante ta pa wak bo respeta bo atletanan, wak pa bo duna nan bon guia, corda di hiba nan den e bon caminda y corda cu bo no t’ey pa nan bira campeon.
Bo t’ey pa nan bira bon atleta, bira un bon ser humano. Si bo tene eseynan na bista anto educa bo mes, bay curso, scucha di otro hende, bo lo bira bon coach.
Pero e prome cos si ta cu si bo yega eynan djis pa fama y bo kier gana un par di wega, e ora ey bo ta fout bezig y bo no ta bay produci nada,” asina Chu Halabi a termina bisando.


text:
Brazil Taekwondo Stichting su team ta cla p’e di 9 Ultimate Taekwondo Cup, pero cu un team mas chikito cu nos no a anticipa cu ta train p’e copa aki.
Aña pasa Brazil Taekwondo a gana e copa y ta cla pa enfrenta e otro scolnan di Taekwondo cu tin e mesun meta.
Pa no tin duda ya caba e team cu ta bay bringa p’e copa ta conoci y nan tin e meta pa bringa pa nan team di “Train Hard Fight Smart”.
Stichting Tiger Taekwondo Academy t’e prome scol cu a inscribi cu un total di 17 atleta cu kier midi forsa. Noord Taekwondo Center a manda nan lista cu nan 5 mihor atletanan cu kier bringa p’e copa tambe.
Ayera a keda di haña sa cuanto scol a registra p’e di 9 Ultimate Taekwondo Cup. Un cos ta sigur cu esnan cu sali Best Fighter tin nan lugar segura caba pa Best of the Best na luna di november y nan lo haña e oportunidad pa bringa contra e paisnan internacional.
Arthy Lie di Surinam a laga sa caba cu Aruba mester prepara bon pa nan team di “Train Hard Win Easy”
E team di Brazil Taekwondo cu lo bay bringa p’e copa ta consisti di e siguiente atletanan: 1. Elijah Mackay; 2. Lixjandra Bello; 3. Joshua Klabér; 4. Nathan Fradl; 5. Jourdé Klabér; 6. Mealynn Fradl y 7 Mylon van der Biezen.
Cu e team dinamico aki di Train Hard Fight Smart, Aaron Jacobs lo bay coach nan tur, specialmente p’e copa di Best Team.


text:
WILLEMSTAD – Den oficina di Cònsul di República Dominicano na Còrsou a tuma lugar diamars último firmamento di un acuerdo di entendimento entre ADECK; e Asociacion di Empresa(rio) Chiquíto y Mediano di Còrsou y Cámara di Comercio Hulandes na República Dominicano.
E acuerdo ta basá riba intencion pa promové inter-relacion di comunidadnan empresarial interesá den haci comercio y invertí den esaki entre República Dominicano y Còrsou.
Tambe pa realisá estudionan, coordiná actividadnan y recomendá respectivo Gobièrnonan pa yega na cooperacion económico, comercial, tecnológico, cultural y turístico; entre e dos paisnan.
Deseo ta tambe pa promové asistencia técnico via di intercambio mutuo di informacion comercial y tecnológico entre e dos paisnan.
Mester organisá tambe programanan di apoyo sectorial pa desaroyo mutuo di sectornan manera agricultura, beyesa y bienestar, tecnologia di informacion, industrianan creativo; e.o. sectornan cu ta di tur dos su interes.
Y tambe desaroyá actividadnan relacioná cu promocion di comercio y cooperacion económico entre tur dos pais, cu atencion pa deporte usando técnica di clùster pa logra e meta.
Taiana Mora, kende ta Presidente di Cámara di Comercio Hulandes na República Dominicano a bisa cu a yega asina aki na un acuerdo cu ta bay sirbi Còrsou como República Dominicano.
E ta mira hopi posibilidad sigur pa loke ta comercio di agricultura.
Presidente di ADECK, Wilbert Geertruida a bisa cu e ta mira esaki como un bon reto cu ta yuda Còrsou sigur pa loke t’e parti di agricultura.
‘Nos ta haciendo e esfuerso aki p’e sector y nos ta bay duna tur loke nos tin di nos mes’, segun Geertruida.
Cònsul General di República Dominicano na Còrsou Francisco Francisco a bisa di ta sumamente contento cu tin un acuerdo asina aki y mas ainda cu e firmamento a tuma lugar den su oficina.
‘Pa nos tambe 2017 ta un aña di hopi reto y nos kier p’e acuerdo aki logra ya cu nos ta sinti nos mes famia cu Còrsou’, asina e Cònsul a bisa.
E acuerdo a keda firmá pa Wilbert Geertruida di ADECK y Taiana Mora di Cámara di Comercio Hulandes di República Dominicano.
Riba e potrèt por mira di robes pa drechi Cònsul di República Dominicano na Còrsou Francisco A. Francisco, Taiana Mora di Cámara di Comercio Hulandes di República Dominicano y Wilbert Geertruida di ADECK.


text:
Ami ta un habitante di Sero Patrishi disgusta cu e falta di atencion cu departamentonan concerni tin pa cu e situacion anti-higienico rib’e caminda publico.
Ta asina cu e proyecto di “embeyecemento” di Gobierno no a duna mucho fruto den e bario di Sero Patrishi, mirando su estado actual. A manda planta matanan y pone bakinan cu sinceramente nunca a yuda pa lanta su imagen.
Pa basta tempo caba un mata planta cerca di e casnan a wordo kita y a laga atras un buraco grandi yen di awa cu no ta seca. Constantemente e awa ta presente te cu awor e ta sushi, berde, y peligroso p’e bestianan cu bebe for di dj’e.
Sin menciona e criadero di sangura cu esaki ta produciendo y asina causando un menasa pa salud di hende.
M’a notifica e departamentonan concerni, e. o. GKMB na 5853325 y DOW na 5284700, pero no tin reaccion di un ni e otro. Ya dos siman a pasa cu mi ta yamando y nada ta wordo haci.
Sero Patrishi en berdad ta mustra di ta un di e barionan mas lubida rib’e lista di GKMB, DOW y Gobierno mes.
Mi kier sa ken ta e persona of compania encarga cu tin e deber di cumpli cu e trabou aki.
E situacion, cu por medio di e potretnan adhunto ta mustra chikito, por crece den un problema grandi si no tuma accion.
Ta spera cu e publicacion aki por yuda lanta e departamentonan concerni for di soño y asina brinda e asistencia necesario pa evita un caso di malesa manera e. o. e tan popular Zika crece den nos bario. Un problema cu ningun habitante a causa, sino esnan encarga cu a ranca e mata y laga e buraco yen di awa.


text:
Tanten cu e investigacion ta tumando luga, ta pidi pa sigui inspecta curanan di cas y den cas, como tambe rond y den negoshinan pa posibel criadero di sangura y pa elimina esakinan, director di DVG, esta Jerry Staring a bisa enfaticamente.
El a comenta cu tin un grupo di experto den e Vector Action Team cu ta consisti di personal di GKMB, personal medico, expertonan di laboratorio, expertonan riba tereno di enfermedadnan contagioso ta trahando hunto pa logra haya sa mas y haya un diagnosis corecto di e casonan di e fever-rash syndrome.
Pero sea cua sea e origen, ta esencial pa comunidad sigui alerta pa eliminacion di criadero como cu si e ta transmiti pa sangura of no, hecho ta cu a yobe hopi ultimamente y no por perde for di bista cu aedes aegypti tin un impacto negativo den nos comunidad, y ta hunto cu cada miembro di comunidad, cu yudansa di cada residente di nos isla, so lo yega na e miho control di e indexnan.
Dr. Wilmer Salazar a splica cu e rash ta bin cu masha poco sintoma, e ta cuminsa na e cara of e pecho y ta sigui plama; e ta grawata. E keintura ta suave, no mucho halto y pashentnan tambe ta sinti un tiki dolor di curpa of joints. E sintomanan ta dura apenas tres pa cinco dia y despues e persona ta bira bon.
Loke ta preocupa ta cu e sintomanan ta similar na e virusnan causa pa sangura. Ta mirando mas den e direccion di Zika como cu no ta presenta sangramento y otro complicacion cu ta bin cu dengue, Salazar a añadi.
Pero, mester agrega cu e sintomanan tambe por ta indicacion di afliccionnan manera Parvo Virus, Rubella, Measles, etc. y mester sigui haci investigacion pa determina exactamente kico e ta.
Dr. Salazar tambe ta subraya e importancia di control di e cantidad di sangura cu ta transmiti e virusnan ya conoci. Mester sigui cu e lucha contra e sanguranan di pata preto/blanco.
El a splica cu den tur caso mester preveni e presencia di Zika, como cu e ta un virus cu ta trece problema grandi cun’e como cu e ta “neurotropo”, pues e ta afecta e celnan di e celebro, cual por tin cierto consecuencia. Ta comenta tocante di Microcefalia, pero tin otro daño na celebro cu por tuma luga tambe cu no ta Microcefalia y nan no por wordo detecta na tempo.
E team di DVG ta trahando duro pa combati e problematica aki, Staring a expresa.
Conscientisacion encuanto di e situacion ta sigui, como tambe conscientisacion encuanto di eliminacion di criadero. E situacion cu ta reina bao di e populacion berdad ta trece un poco stress y miedo, pero dokternan y e sistema di salud na Aruba ta bon y ta pidi pa tur pashent y dokternan sigui meld e condicion aki pa por yega na un diagnosis corecto.
DVG ta pidi dokternan di cas y laboratorionan pa sigui notifica DVG y pa pashentnan sigui meld na nan dokter.
E situacion cu ta reina bao di e populacion ta trece un poco stress y miedo, pero nos dokternan y e sistema di salud ta bon. Ta atendiendo cu e situacion aki cu hopi seriedad pa asina logra un Aruba cada dia un poco mas saludabel y un poco mas sigur. VAT: Vector Action Team.
Aruba su Vector Action Team, esta VAT ta un grupo di trabao y plataforma importante cu ta envolve tur grupo di interes (stakeholder) den e proceso pa combati malesanan transmiti pa sangura. VAT ta dialoga y sincronisa datonan di unda a haya criadero y unda tin casonan sospechoso y/of confirma pa por traha di un forma eficiente y profesional basa riba informacion adkiri y colecta.
VAT ta basa riba e maneho recomenda pa Pan American Health Association (PAHO)/World Health Organization (WHO) pa cu e maneho integra di vector (sangura cu ta transmiti un virus), esta “integrated vector management”.
Combatimento di sangura ta mundialmente un di e luchanan mas grandi y dificil pa salud publico. E ta un problematica mundial, como cu e sangura ta adapta relativamente facil na diferente medio ambiente, y ta sigui transmiti virusnan di pais pa pais, region pa region. E problema aki tin hopi atencion di PAHO/WHO practicamente tur parti di mundo.
Aruba su capacidad pa combati sangura ta reconoci den nos region como un di e mihonan, y como isla mester tin confiansa y ta orguyoso di e trabao duro cu inspectornan di GKMB ta eherce tur dia, y e tremendo cooperacion entre departamentonan cu ta haci esaki posibel, Clayton Croes a conclui bisando.


text:
Kende ta definí e tema nan di debate sosial?
A pesar ku tin ken ta kere ku e yegada di Internet ta trese tempu pa cambio nan i bai dilanti, e resiente post tokante un guera di medio nan ta parse konfirmá ku e diferensia oriental tin su vershon karibense. E promé artíkulo nan na Papiamentu papiando di blòg a koinsidí ku e gran hype di e servisio nan sentralisá i e konsekuente regreshon den e forma nan di relashon i e topologia nan di ret ku ta sosten’é.
El año 2007 fue seguramente el gozne de todo este proceso. Es el año del gran hype dospuntocerista, se multiplican los congresos y conferencias en todo el mundo, los medios hablan continuamente de la Wikipedia y aunque hablan de blogs todavía, empiezan a recoger noticias sobre los primeros pasos de twitter y del crecimiento de facebook.
Awendia e blogsfera na Papiamentu ta chikitu i poko aktivo. Un biaha mas e popularisashon di e sosialisashon dor di Internet artikulá riba buki nan di kara, e mal yama ret nan sosial, i no riba blòg nan ta trese komo resultado e no eksistensia di un espasio deliberativo autónomo surgí di e sosiedat sivil. E poder di e ret nan no a bira presente. Al kontrario tin un total dependensia di e prensa no so pa e echo ku nan, algun institushon polítiko grandi manera e partidonan polítiko i sindikatonan ta e úniko ku por partisipá den formashon di e kontenido di e agènda públiko
Both [prensa na Hulandes i na Papiamentu] need plenty improving but both be fearful to lose that addictive information power clutch on people.
Ma tambe, i kisas na mayor medida, pasobra e úniko eksigensia ta pa mas prensa
start a Papiamentu joint venture newspaper according to their ‘standards’.
Another option would be to initiate a journalism fund for aspiring Papiamentu journalists. To study journalism students have to leave the island and this embarrassing educational situation is caused by Dutch and Papiamentu media and corporate sector as they both profit from lack of journalism professionals.
Un eksigensia asina ki no lo trese niun kambio i e separashon entre e siudadano nan i e poder lo sigui siendo hopi grandi pasobra e agènda públiko lo sigui monopolisá pa un grupo chikitu ku su propio intereses nan. Un kambio so lo bini for di un kambio den e struktura di informashon.
«bou tur struktura di informashon ta skondí un struktura di poder»
bieu slogan ciberpunk
Kermen e desaroyo di un espasio deliberativo autónomo surgí di e sosiedat sivil, esta mas i mas persona i organisashon nan ku poder den su konhunto pa trese dilanti kambio nan den e agènda públiko i hasi tema di debate sosial kuestion nan ku e prensa i medio nan di komunikashon tradishonal no ta trata o ta filtrá.
Tur trabou pa e desaroyo di un espasio asina mester inkorporá hopi kos for di e ciberpunk di e aña nan 90 i kuminsamentu di e dékada pasá: alfabetisashon sosiodigital, blòg, deliberashon, generashon di espasio nan i agènda nan propio….


text:
Otmar Oduber di plataforma politico E Forsa Nobo, a anuncia cu na momento cu POR drenta gobernacion despues di eleccion na september proximo, lo reduci e cantidad di Ministernan bek na 7 y lo limita e cantidad di colaboradornan externo te na maximo 10 persona.
Oduber ta mustra rib’e hecho cu desde inicio caba e no tabata sinti e necesidad pa aumenta e cantidad di Ministerionan na 9, pero formador e tempo ey a prefera di haci tal.
Mas awor, cu ta obvio cu no tin e necesidad aki, mirando e reparticion actual, ta boga sigur pa bay bek na 7 y evita e gasto extra cu esaki a trece cu ne.
E lider politico ta bisa cu mirando e siuacion financiero di pais Aruba, unda ta calcula cu pa 2018 lo bay tin un buraco financiero di por lo menos 140 miyon florin, mester wak e manera pa genera mas entrada y riba esaki ya caba POR a presenta su posicion.
Den e prome aña di gobernacion mester introduci un reforma fiscal cambiando di impuesto directo pa indirecto. Esaki tabata un promesa di e actual Gobierno, pero lamentablemente no a cumpli cu ne.
Ademas mester fomenta mas entrada pa Gobierno sin pone e peso riba comunidad. Flexibilicacion den e sistema di impuesto cerca comerciantenan ta un “must”, p’asina crea mas incentivo pa inversion, cual automaticamente lo stimula actividadnan economico.
Pero mes importante cu e dos puntonan ariba menciona: mester reduci e gastonan di e aparato gubernamental y pataforma politico POR ta convenci cu manera den pasado, Aruba por wordo goberna cu 7 Minister y como tal lo reduci e cantidad actual di 9 Minister na 7 bek.
Solamente e cambio aki lo trece cu ne cu lo por spaar sumanan substancial cu na e momentonan aki ta bay pa dos Ministerio adicional.
Banda di esaki, Otmar Oduber ta indica cu POR ta kere tambe den limita e cantidad di colaboradornan externo trahando cu cada Minister te na un maximo di 10 persona, sea consultant, personanan cu ta bin di sector priva of trahando den forma di contractant.
Cu e dos cambionan aki e cantidad di placa cu lo spaar como Gobierno lo ta uno substancial y moralmente ta cuadra cu e pensamento di un gobierno eficiente.
Tambe den e prome 6 luna di gobernacion mester continua rib’e rumbo di privatisacion di departamentonan manera tabata e caso di ATA y recientemente ANSA.
E dos entidad aki den nan corto tempo di existencia a demostra cu nan no solamente a reduci gastonan di Gobierno y a mustra cu nan por mantene nan mes, pero tambe ta generando fondonan adicional pa Gobierno. Mester identifica departamentonan cu por wordo independisa manera e. o. Directie Scheepvaart, Departamento di Rijbewijs, Departamento di Transporte Publico y otronan.
E formula di POR pa por sanea e situacion financiero di pais Aruba, concentrando riba reduccion di gastonan en bes di pone e peso riba comunidad, como tambe e reforma fiscal bayendo di impuesto directo pa indirecto, lo por sigura un mehoracion continuo, no incidental, di nos finansas publico, como tambe un miho clima di inversion y mayor seguridad pa nos isla den su totalidad.


text:
E campaña di Raspa Y Gana di Lotto, e Loteria di Aruba, a yega su fin riba 4 di Juni y ayera merdia durante sorteo live a saca e nombernan ganado. Cu e campaña aki e clientenan di Raspa y Gana tabatin chens di gana 4 Samsung 50” LED TV, 3 Samsung 2.1 Soundbar System y 2 Samsung Tab 7”.
Pa participa den e campaña aki clientenan mester a pega 1 “Gold Rush” y 1 “10x The Money” na otro, of 1 “Gold Rush” cu un “Bonus Jackpot”. Lotto, e Loteria di Aruba, ta felicita e ganadonan:
Ganadonan di campaña di Raspa y Gana ta como lo siguiente:
Prome Premio – Samsung 50″ Led Smart TV:
Egidio Irausquin, Paradera 156
Aurelia Croes, Rooi Koochi 62
Elvin Roza, Pos Abou 35
Wilfred Croes, Coba Lodo 27
Di dos premio -Samsung 2.1 Soundbar System:
Marie Harms,
Francis Pieternella, Venezuelastraat 21
Ruthlin v/d Biezen, Sero Patrishi 41
Di tres premio – Samsung Tab 7″:
Maria Lattig, Koyari 24
L. Brokke, Bubali 98
E ganadonan mester pasa oficina di Lotto na Paardenbaaistraat 10, cu bo ID valido pa reclama nan premio. Orario ta di 8am – 12pm y di 1pm – 4pm.
Lotto, e loteria di Aruba tin diferente wega; Catochi, Big 4, Zodiac, Wega di Number Korsou di Lotto, Lotto Di Dia, Lotto 5, Mini Mega cu su Mega Plus y e diferente weganan di Raspa. Cumprando Lotto bo ta contribui na deporte riba nos isla. Meta di e fundacion ta pa organisa loteria, cambia bida di su hungadonan y na mes momento inverti den deporte local pa medio di donacionnan na e comision di subsidio.